הוועדה המיוחדת לזכויות הילד, כנסת 25, פרוטוקול מספר 31, 2023-11-06 00:00

יוסף טייב: בוקר טוב, אני מתכבד לפתוח את הוועדה המשותפת של ועדת החינוך התרבות והספורט, הוועדה המיוחדת לזכויות הילד והוועדה המיוחדת לפניות הציבור

יוסף טייב:  הנושא על סדר-היום הוא שירותי חינוך לילדי המפונים בעקבות מלחמת "חרבות ברזל"

יוסף טייב:  מפאת חשיבות הנושא מצאנו לנכון לכנס את שלוש הוועדות סביב הנושא החשוב והקריטי הזה

יוסף טייב:       אני רוצה לומר – ובוודאי ישתפו אותנו יושבי-ראש הוועדות האחרים והשר במה שהם ראו במו עיניהם, אני יכול להעיד ממה שנחשפתי אליו בשטח, במעל ל-30 בתי מלון – יש מקומות שזה עובד טוב יותר, מקומות שזה עובד פחות טוב

יוסף טייב:  אני כן רוצה לומר שניכרת העבודה האינטנסיבית של המשרד, של אגפי החינוך בעיריות

יוסף טייב:  כאן המקום גם להודות לראשי הרשויות שהתגייסו במלוא עוצמתם

יוסף טייב:  ראינו את זה בקורונה ואנחנו רואים את זה עכשיו

יוסף טייב:  פעם אחר פעם הרשות המקומית מביאה באמת את מיטב הכוחות ומיטב הניסיון

יוסף טייב:  נחשפנו גם לכך שבסוף הנתונים נמצאים אצלה

יוסף טייב:       כאן המקום לומר – ואני חושב שאמרנו את זה גם בוועדות הקודמות – שמשרד החינוך ניכר גם במיטבו, אך יש עוד אתגרים רבים שעומדים לפנינו

יוסף טייב:  כמו שאמרתי לשר – ואגיד את זה בתחילת דבריי ואני חושב שאני צריך להכניס את זה גם לסיכום – אחד האתגרים הגדולים הוא הפריסה, לעניות דעתי הלא נכונה, שנעשתה ע"י משרד התיירות ופיקוד העורף

יוסף טייב:  היה נכון להביא את כלל המפונים לעיר מסוימת ולתת לאותה לאגף החינוך של אותה העיר להתמודד מול אגף חינוך אחד

יוסף טייב:       לצורך העניין, הייתי במלון וראיתי שאגף החינוך של עיריית שדרות צריך להתמודד עם חמש עיריות, לתת את המענה, להביא את הנתונים וכו'

יוסף טייב:  אני חושב שאם אנחנו הולכים, למרבה הצער, למלחמה ארוכה, מתישה, עם אתגרים גדולים, היה נכון כבר מעכשיו לעשות חלוקה מחדש, עם כל הקושי וזה שחלק מהאנשים לא ירצו, לשים את תושבי שדרות בעיר מסוימת ואת תושבי ישובים אחרים בעוטף בעיר אחרת, ולתת לאותו אגף חינוך של אותו ישוב להתמודד עם אגף החינוך

יוסף טייב:  אני חושב שזה יקל גם על משרד החינוך ושאר המשרדים

יוסף טייב:       אלי דלל, יושב-ראש הוועדה לזכויות הילד, בבקשה

לזכויות הילד): תודה רבה, חבר הכנסת יוסף טייב, יו"ר ועדת החינוך, התרבות והספורט של הכנסת

לזכויות הילד):  תודה לחבר הכנסת יצחק פינדרוס, יושב-ראש הוועדה המיוחדת לפניות הציבור

לזכויות הילד):  השילוב של שלוש הוועדות הוא מאוד חשוב כי אנחנו רוצים לייעל גם את עבודת הכנסת ומאחר שהנושאים הם משותפים היה חשוב שנעשה את זה

לזכויות הילד):      אדוני שר החינוך יואב קיש, אני מאוד מעריך וגם מודה לך שבאת יחד עם כל הצוות

לזכויות הילד):  האתגר שעומד היום בפני משרד החינוך הוא אתגר גדול מאוד כי לא התכוננו לזה

לזכויות הילד):  אנחנו לא כל כך ערוכים לזה

לזכויות הילד):  אני רוצה גם להתייחס למה שאמר חבר הכנסת יוסף טייב

לזכויות הילד):  כשאני נמצא היום במקומות כמו בקיבוץ שפיים, לשם העבירו את כל מפוני כפר עזה, זה הרבה יותר קל, זה גם קהילתי, גם חברתי וגם מבחינת החינוך

לזכויות הילד):  לעומת זאת, כשאני מסתכל על מלונות פזורים באזורים כמו נתניה, ירושלים, ים המלח ואילת, זה פשוט דבר שלא ניתן להתגבר עליו

לזכויות הילד):  לכן צריך להפיק בפועל לקחים לטובת הילדים ולטובת חינוכם כי אנחנו מדברים פה לא רק על הלימודים אלא גם על כל המערכת הנפשית והפסיכולוגית שלהם

לזכויות הילד):      לכן, עכשיו, כשאנחנו נמצאים חודש אחרי המלחמה, כדאי באמת לנסות לפתור את הבעיות האלה, את האתגרים האלה, ואולי אפילו לחזור לשגרה במידה מסוימת כי יש מקומות שניתן לחזור בהם לשגרה וצריכים לעשות את הדברים האלה בתיאום עם פיקוד העורף, עם הצבא, עם כל המערכות

לזכויות הילד):  ככל שנחזור יותר לשגרה כך ייטב לכולנו

לזכויות הילד):  תודה רבה

יוסף טייב: חבר הכנסת פינדרוס, יושב-ראש הוועדה המיוחדת לפניות הציבור, בבקשה

לפניות הציבור): בוקר טוב, אדוני יושב-ראש ועדת החינוך, יושב-ראש הוועדה המיוחדת לזכויות הילד, אדוני שר החינוך

לפניות הציבור):  כפי שאמרו קודמיי, כולנו היינו במלונות ואני חושב שיושב-הראש נגע בתוצאה של אחת הבעיות

לפניות הציבור):  כולנו נחשפנו לבעיה המרכזית של ניהול המערכת הזאת

לפניות הציבור):  התוצאה של בעיית הניהול מתבטאת מאוד בחינוך וגם בדברים אחרים

לפניות הציבור):  אתה מגיע למלון – ולא משנה איפה, באילת, בירושלים, נתניה, בים המלח – אתה פוגש אנשים נחמדים ממשרד החינוך, אנשים נחמדים מעיריית אילת, אנשים נחמדים מעיריית שדרות, אנשים נחמדים מהקיבוצים, אנשים נחמדים ממשרד הרווחה, פיקוד העורף וכל אחד מנסה לעשות, אבל בסוף יש בעיית ניהול של האירוע

לפניות הציבור):      הבעיה היא כללית

לפניות הציבור):  אנחנו מדברים על זה בוועדת כלכלה, אבל בחינוך זה עוד יותר משמעותי

לפניות הציבור):  מי בסופו של דבר לוקח אחריות על החינוך? אני אתחיל מהדבר הכי פשוט: חללים לחינוך – ברצותו של מנהל המלון הוא נותן, ברצותו לא נותן, כי הוא לא מחויב במסגרת החוזה שלו עם החשב הכללי

לפניות הציבור):  מי אחראי פה על החינוך? אם יש קיבוץ נחמד קהילתי שמסתדר, מביא כמה מתנדבים שיעשו איזושהי מערכת, המלון הסכים בטובו להגיע אתו לאיזשהו הסדר ולתת לו איזשהו חלל, לקיבוץ, מגיע מישהו משני ערים אחרות, הוא לא קשור, מגיע מישהו מאילת ואומר: כן, אני באמת רוצה לעזור אבל אין לי את הכלים, אני לא יודע למי ואני לא יודע למה ואיך

לפניות הציבור):       ירושלים מספיק גדולה אולי באופן יחסי וראינו במלונות מסוימים שירושלים גם שילבה אותם יותר במערכת החינוך, אבל זה בטח לא יכול לקרות בים המלח, זה בטח לא קורה באילת בגלל הגודל של מערכת החינוך, ואז אתה מוצא את עצמך מול אנשים טובים, אזרחים מדהימים, פקידי ממשלה מדהימים, אבל יש חוסר ניהול של המערכת

לפניות הציבור):  אז גם מתחיל ויכוח בין הרשות המקומית המארחת לרשות המקומית שנמצאת שם

לפניות הציבור):  בסוף יש פה בעיה של אחריות של ניהול האירוע

לפניות הציבור):  כל הבעיות הקטנות שאנחנו נדבר עליהן, כולן בסופו של דבר שם

לפניות הציבור):  אם משרד החינוך אחראי מתחילתו ועד סופו, יואיל בטובו לפנות לשר התיירות או לחשב הכללי או למי שצריך, להיות בסופו של דבר אחראי לשכור את המקום

לפניות הציבור):  לכן אני חושב שהדיון הזה הוא חשוב

לפניות הציבור):       אנחנו נשמע גם מהאנשים מהשטח, גם מהמועצות האזוריות, גם מהמועצות המקומיות, גם מהעיריות וגם מהמפונים בדיוק את אותה בעיה

לפניות הציבור):  יש מערכת שעובדת יפה, כולם רוצים לעבוד, אבל בסוף מישהו צריך לקחת אחריות לנהל את האירוע הזה

לפניות הציבור):  יכול להיות שהפתרון, כמו שאתה אומר, להעביר תושבים של ערים מסוימות לעיר מסוימת, לעשות שיפטינג, נעשה מה שהם קוראים משפרי דיור במסגרת החמ"ל של משרד התיירות, אבל מישהו צריך לקבל החלטה ולנהל את האירוע הזה כי בסוף התושבים עומדים חסרי אונים, עם הרבה רצון טוב וכוח עזר של מתנדבים ופקידים

לפניות הציבור):  צריך מישהו שינהל את האירוע הזה

יוסף טייב: תודה רבה

יוסף טייב:  שר החינוך, בבקשה

החינוך יואב קיש: אנחנו חודש אחרי האסון והמצב שאתה מתאר, ח"כ פינדרוס, דומה אולי לשבוע הראשון או השני

החינוך יואב קיש:  כמובן שעוד יש בעיות ורחוקה הדרך מלהגיד שהמצב המושלם, אבל אני חושב שהמצב שאתה מתאר לא דומה למה שקורה היום בשטח ברוב המוחלט של המקומות

החינוך יואב קיש:  אני אסביר למה כוונתי

החינוך יואב קיש:  צריך להבין שהאירוע שיש פה חייב להיות מנוהל בין כל המשרדים

החינוך יואב קיש:  לא יעזור

החינוך יואב קיש:  משרד החינוך מתכלל את כל אירועי החינוך בכל מקום, נקודה

החינוך יואב קיש:  אבל, ופה יש אבל, אתה לא יכול לצפות שמשרד החינוך גם יעשה את מה שמשרד הרווחה צריך לעשות ושישכיר מלונות כי את זה משרד אחר צריך לעשות

החינוך יואב קיש:  אז כן, יש מנהלת תקומה ויש ישיבה של מנכ"לי כל משרדי הממשלה שמנהלים את האירועים הבין-משרדיים

החינוך יואב קיש:  לשאלתך בנושא החינוך, אני אומר לך בצורה הכי פשוטה והכי ברורה: כל מה שקשור לחינוך באחריותי, באחריות המשרד

סימון דוידסון: אבל, השר קיש, לא הכול ורוד, אי אפשר להגדיר את הכול ורוד, אנחנו נמצאים בשטח

החינוך יואב קיש: חס וחלילה, יש הרבה מה לעשות

מאיר כהן: אני חושב שהתיקון של השר הוא נכון – מה שקשור לחינוך באחריות החינוך

החינוך יואב קיש: אני רוצה להתחיל בהנחיה הכי פשוטה וברורה שהעברתי במשרד ואני חוזר עליה כמעט בכל הערכת מצב: בכל מה שקשור למפונים ולחינוך – שום מגבלת תקציב אני לא מוכן לקבל

החינוך יואב קיש:  לא מגבלה בכוח אדם, לא בירוקרטיה ויש להסיר את כל החסמים

החינוך יואב קיש:  זו ההנחיה שאני מנחה את המשרד, כך אנחנו פועלים

החינוך יואב קיש:       אני אעבור על לוחות זמנים, מה היה ומה קרה, כי בחודש שעבר הייתה אבולוציה

החינוך יואב קיש:  בשבוע הראשון, אני אומר בצורה מאוד ברורה, המענה ניתן כמעט במלואו ע"י מתנדבים, החברה האזרחית, הרשויות שקלטו

החינוך יואב קיש:  היו פה הרבה מאוד מהלכים מדהימים ואני חושב שהחברה האזרחית הישראלית התגלתה במלוא יופייה בעניין הזה

החינוך יואב קיש:       יומיים אחרי האסון הקמנו מנהלת חדשה, שלא הייתה קיימת במשרד, שתפקידה הוגדר כמנהלת שעוסקת בטיפול במפונים, נקודה

החינוך יואב קיש:  הדבר הראשון שהתחילה לעשות אותה מנהלת הוא לשים מנהלי חינוך לכל המסגרות שהוקמו ולכל מוסד של מפונים

החינוך יואב קיש:  היום לדעתי המספר שבמצגת, 278, לא מעודכן, אינה תעדכן אותנו אחר כך אם המספר הזה כבר גדל, לדעתי אנחנו מעל 300

החינוך יואב קיש:  אני זוכר שהתחלנו עם 40 ו-50 ו-70 בחודש שעבר, צריך להבין שהתחלנו ממצב של כלום למעל 300 אתרים של מפונים, כשבכל אתר כזה הדבר הבסיסי הראשון היה לשים נציג של משרד החינוך, למפות את האירוע, להבין מה צריך ולראות איך מתקדמים

החינוך יואב קיש:      כשבוע וחצי לאחר תחילת המלחמה, באזור ה-16 לחודש, הגדרנו שאנחנו יוצאים בחלוקת מחשבים לילדי יישובי העוטף

החינוך יואב קיש:  אנחנו היום לקראת השלמה

החינוך יואב קיש:  חולקו כבר אלפי מחשבים אבל עדיין יש ילדים שעוד לא קיבלו

מאיר כהן: מה עם ילדי קריית שמונה? רק העוטף?     

החינוך יואב קיש: כרגע העוטף, כן

החינוך יואב קיש:  אני תכף אתייחס להבדל בסוג הפינויים וההתייחסות לכך

מאיר כהן: חשוב גם לילדים האלה

החינוך יואב קיש: נכון, אתה צודק, אני תכף אגיד איפה זה עומד

החינוך יואב קיש:  יום ראשון לפני שבועיים – כשבועיים לאחר האסון – הוקמה מנהלת אילת

החינוך יואב קיש:  מנהלת אילת הוקמה לאחר שהבנו שבאילת יש אירוע בסדר גודל אחר

החינוך יואב קיש:  יש לנו צוות של כ-20-30 איש שנשאר שם

החינוך יואב קיש:  אני חייב לציין פה את גילה נגר שהתנדבה וחזרה לעבוד, לקחה את הנושא תחת אחריותה, עובדת צמוד למחוז דרום ולראש עיריית אילת, נמצאת בכל ההערכות המצב, פותרת, עושה, עם צוות שלם של אנשים שירד ומתאכסן באילת

מאיר כהן: היא נהדרת

קטי קטרין שטרית: עבדה במשרד גם שנים רבות

החינוך יואב קיש: עבדה, ותיקה, מכירה, פנסיונרית שהתגייסה

החינוך יואב קיש:  דרך אגב, הייתה פה בדיון קודם דלית שטאובר, שהייתה המנכ"לית, שגם היא לשעברית שקמה והרימה פה פרויקט

החינוך יואב קיש:  אני חושב ששמעתם אותה, אני לא אאריך

החינוך יואב קיש:  גם המנהלת הזו התחילה עם קרן רז נצר שסיימה ובעצם היום תחת תפעול מלא של אינה שנמצאת פה אתנו

החינוך יואב קיש:      אני מראה פה את ההתקדמות של דברים שקרו במהלך החודש האחרון

החינוך יואב קיש:  ממש לפני כשבוע הגדרנו שאנחנו הולכים להקמת מעונות יום במימון מלא של המדינה למפונים

החינוך יואב קיש:  זה גם צפון וגם דרום, לשאלתך, מאיר

החינוך יואב קיש:  מפונים מקבלים מעונות יום במימון מלא

החינוך יואב קיש:  יצאנו לדרך בצורה פורמלית דרך הרשויות

החינוך יואב קיש:  היכן שהרשות לא רוצה לעשות זאת החברה למתנ"סים לוקחת פיקוד על האירוע

החינוך יואב קיש:  יצאנו לדרך, לכל המפונים הנושא של לידה עד 3 מוסדר תחת הדבר הזה

החינוך יואב קיש:      שאלת מה הרכב המפונים

החינוך יואב קיש:  יש לנו שתי החלטות ממשלה: מפוני דרום, שבסדר העדיפויות הם בעדיפות ראשונה, בעיקר אותם מפונים שעזבו את אותו טבח נוראי של השבת השחורה, ולאחר מכן שאר יישובי העוטף, ומפוני צפון

החינוך יואב קיש:  יש שונות

החינוך יואב קיש:  מפוני צפון עזבו מאוחר יותר, בצורה קצת יותר מסודרת, אם כי זה תמיד לא קל להיות מפונה ואנחנו רואים את השונות הזו

החינוך יואב קיש:  גם במרכזים עצמם יש שונות

החינוך יואב קיש:  יש מרכזים רשמיים, יש שמתפנים עצמאית לכל מיני בתי משפחות וחברים, למשל במועצה אזורית אילות, במועצה אזורית ערבה, יש מאות ואלפי מתפנים שפשוט נכנסו לצימרים ולבתי חברים, וגם שם כמובן יש הרבה מאוד עשייה, ויש מרכזים נוספים, כ-350

דבורה ביטון: כבוד השר, הייתי רוצה לקבל הבהרה

דבורה ביטון:  מה קורה עם המפונים היום שמאסו ממלונות, עוברים לדירות פרטיות, האם הם יוכלו לשלב את הילדים כמו מפונים במלון? יתייחסו אליהם בחינוך גם אם הם לא נמצאים בתוך מלונות?     

החינוך יואב קיש: אני אתייחס לזה

החינוך יואב קיש:  אתם יכולים לראות בשקף איזה מענים חינוכיים אנחנו נותנים במרכזי יחד לאלה שנמצאים במלונות

החינוך יואב קיש:  אני חייב להזכיר שוב, וזה בהקשר למה שאמר חה"כ פינדרוס, כל מה שאתם רואים פה לא היה קיים בשבוע הראשון

החינוך יואב קיש:  חשוב לי לומר את זה, שיהיה ברור

החינוך יואב קיש:  אני לא בא ואומר שבשבוע הראשון נתנו מענים והכל בסדר

החינוך יואב קיש:  ממש לא

החינוך יואב קיש:  יותר מזה, גם היום לא בכל  מאותם 340 מרכזים – שעל חלקם רק לפני יומיים נודע עליהם, תבינו את האירוע – אבל יש מנגנון היום שעובד, שממפה, שיודע לתת את המענים ואנחנו פועלים להסדיר אותו

לפניות הציבור): אם אין לך חללים איך אתה עושה את זה?     

החינוך יואב קיש: אני תכף אדבר על מבנים ואציג את זה

מאיר כהן: אדוני השר, האם יש חוזר מנכ"ל למפונים ולקולטי המפונים? האם יש חוזר מנכ"ל לרשויות?     

החינוך יואב קיש: אני תכף אגיד לך איך אנחנו מתייחסים לרשויות

החינוך יואב קיש:  אני רק רוצה להגיד לגבי מה שאמר חבר הכנסת יוסי טייב, הוא מאוד מאוד צודק והאמת שזה נושא שלא הקדשתי לו עוד חשיבה

החינוך יואב קיש:  אנחנו קיבלנו תמונת מצב של פיזור המפונים כעובדה, חלקו נעשה בלחץ זמנים, ברור לנו מתי

החינוך יואב קיש:  אנחנו בקשר כל הזמן, לשאלתך חבר הכנסת מאיר כהן, עם ראשי רשויות ועם ראשי אגפי החינוך שלהן, עם כרמית של איתמר רביבו מחוף אשקלון ועם יגאל דדיה - - -     

מאיר כהן: בכל זאת, אחרי חודש צריך לצאת חוזה ברור שעושה שכל

החינוך יואב קיש: אפשר להוציא חוזר אבל זה כל כך ורסטילי כי אנחנו תופרים פתרונות לכל רשות בכל מקום

החינוך יואב קיש:  תכף נראה חלק מהדוגמאות

מאיר כהן: אני חודש מטייל במלונות האלה, אני יודע

משה סולומון: השאלה אם זה לא יגביל ברגע שאתה עושה חוזר מנכ"ל

מאיר כהן: לא יגביל

מאיר כהן:  צריך בחוזר מנכ"ל להגיד לראשי רשויות אחרי חודש מה צריך, מה הם מקבלים, איפה הם מקבלים

החינוך יואב קיש: יש אמת מאוד גדולה דווקא ברשויות הקולטות, במיוחד שזה מספרים גדולים והעמסה על הרשויות הקולטות, יש פה שאלה מאוד כבדה ותכף אני אדבר עליה, אבל אני התחלתי עם הרשויות המפונות, שגם להן יש המון אתגרים

החינוך יואב קיש:       אני יכול להגיד לכם שאתגר מאוד גדול למשל של ראש רשות שדות נגב, תמיר עידאן, שהרשות שלו התחלקה, מצד אחד אפס עד שבע בהחלטת הממשלה ומצד שני יש לו ישובים שעזבו והם לא בהחלטה

החינוך יואב קיש:  בחינוך לקחנו החלטה שאנחנו מתייחסים לכל המועצה כמקשה אחת ולא מפרידים

החינוך יואב קיש:  לא הפרדנו את זה, לא בחלוקת המחשבים, לא במענים ולא בלידה עד שלוש, ואנחנו נותנים מענה לכל המועצה

החינוך יואב קיש:  אני חושב שזו הגישה הנכונה

החינוך יואב קיש:  אי אפשר לשים אותם באירוע שאומרים לישוב הזה כן, לישוב הזה לא

החינוך יואב קיש:  כולם מפונים ואף אחד לא נמצא בביתו

החינוך יואב קיש:  לכן זו שאלה ספציפית לרשויות המפונות

החינוך יואב קיש:  אני אומר בצורה ברורה, אנחנו מתייחסים אליהן כמקשה אחת

החינוך יואב קיש:  אנחנו בקשר כל הזמן

החינוך יואב קיש:      אני אומר לך יותר מזה, זה מאוד מאוד חשוב להן, לרשויות אשכול, שער הנגב, שדות נגב, שכל מה שאנחנו עושים בקשר לחינוך יעבור איתן מתואם ביחד, שהן יידעו מה קורה, שהן יהיו הקשר לישובים

החינוך יואב קיש:  גם אצלם, בתוך הישובים, יש שונות מאוד גדולה

החינוך יואב קיש:  לא דין קיבוץ בארי ממקום אחר בישוב במועצה

החינוך יואב קיש:  אנחנו רואים את ההבדלים ברמת הישוב, אנחנו קשובים לרמת הישוב

החינוך יואב קיש:       למשל, קיבוץ סעד, קיבוץ דתי שנמצא בים המלח, במלון נובו, לא נפגע, הצליחו לעצור את המרצחים המנוולים  על הגדרות וכולו נמצא במקום אחד

החינוך יואב קיש:  אתה רואה את הכוח של הקהילה, אתה רואה את זה כשהיא מרוכזת במקום אחד, אתה רואה כמה יותר נכון לתת מענה

החינוך יואב קיש:  מצד שני, אם תסתכל על נתיב העשרה, הם מפוזרים בשני מקומות ואתה רואה שזה פחות מנגן

החינוך יואב קיש:  חלק במלון רויאל ביץ' בתל אביב, התיכון מתחיל ללמוד דווקא במרכז פרס, וחלק במעלה החמישה, בקריית יערים, פתחנו להם בית ספר באזור

החינוך יואב קיש:  השונות הזו קורית

החינוך יואב קיש:  דרך אגב, אני לא בטוח שאם היום תרצה לאחד את נתיב העשרה הם ירצו

החינוך יואב קיש:  גם פה יש שאלה

החינוך יואב קיש:      אני יכול להגיד לך דבר אחד שהנחיתי – אנחנו לא מכתיבים כלום, אנחנו עושים מה שהם מבקשים

החינוך יואב קיש:  לכן, לבוא להגיד להם עכשיו: תעברו להיות ביחד ואולי יהיו כאלה שזה יפריע להם, לא בטוח שעכשיו המחיר - - -     

משה סולומון: אבל, אדוני השר, אני יודע להגיד מביקורים שלי שיש כאלה, אולי כדאי כן לבחון את אלה שמבקשים שכן

החינוך יואב קיש: יש לנו כאלה שרוצים לעבור באמת ובמקומות האלה מנסים לדייק ולהעביר, וזה גם קורה כשיש מקום פנוי, לא תמיד בסוף יש מקום פנוי

החינוך יואב קיש:  לגבי העברה, אנחנו לא הגורם, זה גורם מתכלל אחר, בין אם זה פיקוד העורף או משרד התיירות, אבל יש פה שאלה כבדה מאוד מורכבת

החינוך יואב קיש:  רציתי רק להראות לכם כדי שתבינו את מורכבות המענים החינוכיים הפדגוגים שאנחנו נותנים לכל מרכז

החינוך יואב קיש:      אני רוצה להראות לכם דוגמה איך נראה כרטיס של מרכז

החינוך יואב קיש:  הוא מגדיר מי נמצא במקום, דן אכדיה למשל, מאיפה, הרצליה, מגוון הילדים

החינוך יואב קיש:  גם זה דינמי, צריך גם את זה להבין

החינוך יואב קיש:  יש שינויים, ככל שהזמן עובר זה דווקא קצת יותר מתייצב אבל עדיין יש שינויים של גילים כאלה ואחרים, משפחות שפתאום עוזבות ומשנות מיקום, מצרפים משפחות אחרות

מאיר כהן: הבאת דוגמה מצוינת, הייתי שם, זה מנוהל ע"י הגב' שיטאי, מנהלת המחוז, ויש שם צוות חינוכי מעולה שבנוי על הרבה מתנדבים והמלון נתן מספיק שטחי כיתות

קטי קטרין שטרית: לפי המספרים, אגב, זה בית ספר לכל דבר

החינוך יואב קיש: מבחינת שטחים, אנחנו שוכרים ישירות מהמלונות לגנים ולמעונות יום

החינוך יואב קיש:  אנחנו יותר ויותר רואים שדווקא ככל שהילדים גדלים יותר, בטח בתיכון, הם לא רוצים את זה בתוך המלון, רוצים להוציא אותם לטובת המסגרת

החינוך יואב קיש:  גם ביסודי אנחנו שומעים את זה

החינוך יואב קיש:  בהתחלה, דרך אגב, לא רצו והיה חשש מאוד גדול

החינוך יואב קיש:  רצו שכולם יישארו ביחד, לא ייצאו ולא כלום

החינוך יואב קיש:  לאט-לאט ההרגשה השתנתה ועכשיו רוצים לבנות מסגרות שיבוא האוטובוס וייקח ויוציא אותם

החינוך יואב קיש:  יש מקומות שרשויות רוצות שהאוטובוס שלהן יעשה את זה

החינוך יואב קיש:  אנחנו קשובים מאוד לכל האווירה ומשנים בהתאם

החינוך יואב קיש:      אני אתן לך עוד דוגמה

החינוך יואב קיש:  בשדרות של אילת התחילו ללמוד משמרת שנייה בתיכוניים, בבתי הספר של אילת, זה עבד יפה מאוד עד עכשיו, ובהחלפת שעון קיץ לחורף פתאום בשעה 16:30-17:00 נהיה חושך, הם לא רוצים לחזור בחושך, אז נגמרה המשמרת שנייה והיינו צריכים תוך שבוע לשנות זאת

החינוך יואב קיש:  אנחנו מחר פותחים מתקן חדש שהשמשנו אותו במהירות, סגרנו אותו בשכירות והכל

החינוך יואב קיש:  בכל מקום שאנחנו יכולים לשכור מתקן ולא להקים אנחנו עושים זאת

קטי קטרין שטרית: יש הצעה אחרת ששמעתי אותה גם מאשכולות וגם מאכסניות

קטי קטרין שטרית:  כמעט כל האכסניות היום לא עובדות ושם דווקא כן יש אפשרות גם לשכן וגם כבית ספר, בית ספר שדה

קטי קטרין שטרית:  הם משוועים

החינוך יואב קיש: אני לא יודע אם יש להן יכולת לעשות כיתה

קטי קטרין שטרית: ברור שיש להן

קטי קטרין שטרית:  יש להן גם מדריכים שהיום הוציאו אותם לחל"תים

החינוך יואב קיש: השאלה על איזה אכסניות את מדברת, כי למשל כפרי הנוער זה לא רלוונטי

קטי קטרין שטרית: לא כפרי נוער

החינוך יואב קיש: אנ"א לדעתי מלאים

קטי קטרין שטרית: אני מדברת על אכסניות שנמצאות באילת

לפניות הציבור): בית ספר שדה באילת השכיר בסופו של דבר לסוכנות בגלל זה, בגלל שמשרד התיירות לא הסכים

החינוך יואב קיש: תכף אני אתייחס, אני רק רוצה להגיד שלמשל בנושא שדרות, ממחר או מחרתיים הם כבר לומדים במתקן חדש, הכל מנוהל דרך המרכז שלנו באילת

החינוך יואב קיש:  זו דוגמה לכרטיס

החינוך יואב קיש:  אלה המספרים

לפניות הציבור): אדוני השר, רק להבין, אתה עובד מול שדרות או מול אילת בעניין הזה?     

החינוך יואב קיש: גם וגם

החינוך יואב קיש:  באילת, דרך אגב, יש לי מנהלת ספציפית שמתכללת

החינוך יואב קיש:  אני עובד כל הזמן מול רשויות המפונות ומול הרשויות הקיימות

החינוך יואב קיש:  כל הזמן

החינוך יואב קיש:  זה אירוע שוטף שמתנהל

החינוך יואב קיש:  אילת עושה עבודה מדהימה

החינוך יואב קיש:  יש פה הזדמנות אולי להגיד גם תודה לראש העיר לנקרי שמגויס כולו לאירוע, היא הכפילה את עצמה

החינוך יואב קיש:  אנחנו קרוב לעשרת אלפים תלמידים באילת ואנחנו מפעילים מסגרות בשיתוף פעולה

החינוך יואב קיש:  יש מתחים כל הזמן אבל זה בסדר, אנחנו עובדים ומטפלים

החינוך יואב קיש:      1,500 המסגרות האלה, לא מדובר ב-1,500 כיתות, חשוב לי שזה יהיה ברור, כי יש הרבה מאוד מסגרות שהן הרבה יותר מצומצמות, של 7-8 וכאלה, או שעדיין נמצאות בתוך בית המלון

החינוך יואב קיש:      מבחינת מבנים, יש לנו שני פרויקטים: אחד, השכרה של מקומות קיימים, שזה ההליך הכי נכון והכי מהיר, והשני זה יבילים

החינוך יואב קיש:  יבילים זה אירוע של 300,000-400,000 שקל ליביל, יביל זה כיתה

מאיר כהן: ראיתי בתמר

החינוך יואב קיש: תכף תראה תמונות

החינוך יואב קיש:  זה נפתח מחר, לא היה שם כלום

החינוך יואב קיש:  מה שאתם רואים זה 15 יבילים שהגיעו מהחלטה על ביצוע להקמה תוך שבועיים

החינוך יואב קיש:  כל האישורים, הכל, אמרנו שלא מחכים לכלום, רצים קדימה, וזה אמור ביום רביעי להיפתח לטובת ילדי בארי

החינוך יואב קיש:  15 יבילים

החינוך יואב קיש:       אני רוצה לדבר על האתגרים ואיפה אנחנו נמצאים עכשיו

החינוך יואב קיש:  אנחנו בהליך של הקמת 150 יבילים, מאילת, שיש שם עוד 30 יבילים שאמורים להיות תוך שבוע, לאילות, ערבה, עוד מקום בתמר, יש לנו גם בחוף כרמל

החינוך יואב קיש:  בקיצור, 150 יבילים שזה 150 כיתות

החינוך יואב קיש:  מענה למקומות שבהם לא מצאנו פתרונות

החינוך יואב קיש:  בצפון, לקחנו את מכללת כנרת, שלושה קמפוסים

החינוך יואב קיש:  בתוך טבריה עצמה אנחנו במהלכים לסגור ולהשמיש מקומות, וכל הדברים האלה נעשים בשיתוף פעולה גם של הרשויות שפונו וגם של הרשויות עצמן

החינוך יואב קיש:      כמה דברים ואתגרים

החינוך יואב קיש:  הדבר המרכזי שאני חושב שאנחנו רק בתחילת הדרך שלו ואנחנו מבינים שהוא הלך להיות מאוד מאוד מורכב זה הטיפול בבני הנוער

החינוך יואב קיש:  ככל שהילדים יותר צעירים נכנסו למסגרת והתאקלמו בפעוטונים ובגנים, סדר היום של בני הנוער השתבש לחלוטין

מאיר כהן: תפתח את הגדנ"ע מחדש

מאיר כהן:  במקום לדחוף להם את הפרצוף למחשב ללמוד מתמטיקה תפתחו את הגדנ"ע מחדש, תפתחו דברים ערכיים שכל כך מתאימים לתקופה הזו

מאיר כהן:  האמינו לי

סימון דוידסון: אני רוצה לתת לך דוגמה

סימון דוידסון:  הגענו לסיור בטבריה, היינו עם ראש העיר שם, ראש הוועדה הקרואה, ונפגשתי עם תלמידים בכיתות י"א-י"ב, שאלתי אותם: מה אתם רוצים? הם אמרו שהם רוצים ספורט

סימון דוידסון:  גילינו שמאחורי המלון יש מרכז ימי, קראנו למנהל המרכז, גיבשנו תוכנית תוך 10 דקות וכל הילדים, מכיתה י' עד י"ב, מגיעים למרכז הימי יום-יום לשעתיים פעילות

סימון דוידסון:  זה דבר מדהים שאף אחד לא חשב עליו

סימון דוידסון:  הנושא הזה של פעילות מחוץ לקופסה זה דבר אדיר

החינוך יואב קיש: סיפרו לי על זה אז יפה שאתה יזמת

החינוך יואב קיש:  אני יכול להגיד לך שאנחנו עושים שיעורי שחייה במלונות, בכמעט כל מלון עם בריכה

סימון דוידסון: זה בהתנדבות של האיגודים, אני מכיר את זה

החינוך יואב קיש: זה ישולם גם, אנחנו נכנסים

החינוך יואב קיש:  הרי כל האירוע התחיל בהתנדבות

החינוך יואב קיש:  אנחנו בסוף מכשירים את הכל והולכים לפעילות

החינוך יואב קיש:  בנוסף באילת אנחנו עושים צלילות

החינוך יואב קיש:  יצאנו רגע מנושא הילדים בקרב המפונים, על זה תכף צריך לחשוב, אני שם את זה רגע בצד, אתה צודק מאוד, זה לגבי כל הנוער היום במדינת ישראל

החינוך יואב קיש:  אנחנו רואים חשיבות עצומה לנושא ההתנדבות, עבודה בחקלאות, כל הדברים האלה

החינוך יואב קיש:  התחלנו את זה, מאפשרים את זה, זה דורש אישור הורים ודורש מסגרת שרוצה לצאת

החינוך יואב קיש:  הדבר היחידי שקצת מעכב זה הנושא הביטוחי

החינוך יואב קיש:  אנחנו מאפשרים את זה ודוחפים את זה

קריאה: יש בעיה של מאבטחים בעניין הזה

החינוך יואב קיש: מאבטחים גם אבל לזה אפשר למצוא הורה מלווה

החינוך יואב קיש:  אנחנו מאוד מאפשרים

החינוך יואב קיש:  אני יכול להגיד לך שיש שאלה אחרת שאני מתחבט בה, ואני שואל שאלה אמיתית, אני עוד לא יודע, אנחנו גם במשרד בודקים, האם יכול להיות שנגדיר לתלמידי התיכון, נגיד י' עד י"ב, שאנחנו בתקופת התנדבות ולא בלימודים

החינוך יואב קיש:  תחשבו על זה, זה אירוע כבד

החינוך יואב קיש:       אני אתן לכם דוגמאות לדברים שעוברים וחושבים עליהם, אבל יצאנו מנושא ילדי המפונים, אני רוצה להגיד לגבי ילדי המפונים

החינוך יואב קיש:  דווקא לגבי ילדי המפונים, אני חושב שנכון להחזיר אותם למסגרת כמה שיותר מהר, ולכן אני לא הייתי הולך עכשיו לאיזשהו אקט של להוציא אותם – אנחנו כן עושים איתם טיולים

החינוך יואב קיש:  התחילו טיולים באילת ובים המלח רק לילדי מפונים

החינוך יואב קיש:  אנחנו עושים טיולים בשטח

החינוך יואב קיש:  דווקא שם יש נושא אבטחתי אבל אנחנו מטפלים בו ואנחנו מתחילים להחזיר אותם למסגרת

החינוך יואב קיש:       דיברתי על בני נוער שאיבדו מסגרת, שאיבדו הרבה אמון, שהם מנותקים

החינוך יואב קיש:  במידה מסוימת כל בני הנוער שעברו את הטראומה הנוראית של אותה שבת שחורה הפכו להיות בני נוער בסיכון, לא בני נוער בסיכון כמו שאנחנו מכירים קודם אלא בני נוער עם מורכבות נפשית גדולה שחייבת מענה

החינוך יואב קיש:  יש שם אתגר גדול

החינוך יואב קיש:  אנחנו מתחילים לתת לזה מענים אבל חשוב היה לי להציף את זה שתכירו

החינוך יואב קיש:      הנושא הבא הוא נושא הקמת המסגרות, שקורה עכשיו בצורה מאוד משמעותית, המסגרות היותר גדולות, היבילים וכל מה שקשור, והנושא הבא שאנחנו גם מתחילים להיערך אליו זה שלב התקומה

החינוך יואב קיש:  שלב התקומה הוא השלב שבו נתחיל לראות מצד אחד חזרה של ישובים למקומות שהם יכולים לחזור אליהם, בהנחה שהצבא וממשלת ישראל יעמדו ביעד של הכרעת החמאס והכנעתו – חובת ההוכחה היא עלינו ועל הצבא אבל שלא יהיה איום צבאי מעזה לכיוון מדינת ישראל ואז ישובים יוכלו לחזור

החינוך יואב קיש:       מצד שני, יש ישובים שאין להם לאן לחזור

החינוך יואב קיש:  הישובים אלה נכנסים לתוך מנהלת תקומה ויחד איתם מדברים עכשיו על לאן נכון להם לעבור, איזה מסגרות, קיבוצים בדרך כלל פונים לקיבוצים מארחים

החינוך יואב קיש:  זה שיח שנעשה במנהלת תקומה עם משה אדרי, אנחנו שותפים שם כמובן ואנחנו ניתן את המענה החינוכי שנצטרך ברגע שיהיו ההחלטות, אבל זה הולך לשם

החינוך יואב קיש:  יש לנו גם פעילות כל הזמן שחושבת על היום שאחרי, איך נערכים ומה עושים ובעצם מטפלת בשלב הבא

החינוך יואב קיש:       היה חשוב לי לעשות שני דברים: אחד, להסביר מה המשרד עשה בחודש הראשון

החינוך יואב קיש:  זו תמונת מצב, היא כל הזמן מתפתחת

החינוך יואב קיש:  לדוגמה, רק בשבוע שעבר יצאנו בקמפיין לגייס מורים, עובדי הוראה, לאילת וים המלח, איפה שחסר לנו

החינוך יואב קיש:  קראנו לזה התנדבות אבל זו לא התנדבות, זה בשכר מלא

סימון דוידסון: גם פנסיונרים של משרד החינוך?     

החינוך יואב קיש: כן, פנסיונרים גם קיבלו אישור

החינוך יואב קיש:  קראנו לזה התנדבות אבל זו לא התנדבות, זה בשכר מלא אבל זה לקום ולעזוב ולהתחייב לגור חודשיים, כולל אש"ל כמובן, אבל לא לבוא לשבוע או לשלושה ימים וללכת

החינוך יואב קיש:  קיבלנו קרוב ל-1,500 פניות ואנחנו הולכים עכשיו לעשות screening, למלא את השורות, להעביר אנשים ולחזק כוח אדם כי זה אתגר מאוד גדול שיש למקומות האלה

החינוך יואב קיש:      אני אתן לכם דוגמה איפה אנחנו נמצאים מבחינת הדברים

החינוך יואב קיש:  אנחנו רחוק מלהגיד שהכל מושלם

החינוך יואב קיש:  אם כך ישתמע ממני התשובה היא לא

החינוך יואב קיש:  יש הרבה מאוד פערים

החינוך יואב קיש:  יש לנו ויכוחים וריבים עם האוצר על תקציבים שלא מגיעים

החינוך יואב קיש:  האוצר, בזה שהוא חתך כספים קואליציוניים, חתך לי גם כספים לכפרי סטודנטים – פשוט הזוי – וכפרי נוער ומכינות אופק

משה סולומון: לכן האמירה לחתוך את כל הכספים הקואליציוניים אינה נכונה, אלה דברים חיוניים

החינוך יואב קיש: יש כספים קואליציוניים שהם חיוניים ללחימה והכרחיים

החינוך יואב קיש:  האירוע הזה חייב להיבחן

החינוך יואב קיש:  ביקשתי דיון מסודר על כל הכספים הקואליציוניים

החינוך יואב קיש:  אין שום בעיה: מה שלא קשור ללחימה שיחתך, אבל משימות שקשורות ללחימה, לא יכול להיות שהאוצר – יותר מזה, אגף תקציבים, בניגוד להחלטת שר האוצר – עושים מה שהם רוצים

מאיר כהן: מזל שהם עושים מה שהם רוצים

החינוך יואב קיש: תדבר עם כפרי הסטודנטים, הם קורסים עכשיו כי האוצר - - -     

מאיר כהן: את כפרי הסטודנטים היה לי הכבוד להקים, אבל אני אומר לך זה ממש לא - - -     

החינוך יואב קיש: מאיר, אין ביני ובינך ויכוח

החינוך יואב קיש:  כל כסף קואליציוני ייבחן, אם יש לו שותפות ללחימה שיאשרו

מאיר כהן: אף אחד לא אמר אחרת

מאיר כהן:  מה שקשור ללחימה – נילחם אתך

החינוך יואב קיש: אז האוצר לא עשה את ההבחנה הזו ועל זה אני מדבר

החינוך יואב קיש:  זה לא הנושא של הוועדה הזו

החינוך יואב קיש:  אנחנו במהלך של הרבה מאוד גיוס כוח אדם, גיוס משאבים

החינוך יואב קיש:  דיברת על מחשבים, אנחנו צריכים לתת גם למפוני צפון מחשבים

החינוך יואב קיש:  הדברים האלה מותנעים, לא הכל קורה, לא מספיק מהר, אנחנו עובדים

החינוך יואב קיש:  אבל דבר אחד חשוב לי להגיד, אני מוצא את עצמי מותקף בכל מיני מקומות על זה שלא עושים כלום, שהממשלה לא עושה כלום וכל מיני אמירות כאלה

החינוך יואב קיש:  עזבו אותי, אלפי אנשי חינוך שנמצאים בכל מקום ומקום ועושים, פשוט כואב לי שאני שומע את זה

החינוך יואב קיש:  אני הולך ופוגש בדניאל, פסיכולוגית שמ-7 בבוקר של יום ראשון אחרי אותה השבת עד 23:00 עובדת ואומרת: אני הממשלה, אני עושה, אז למה אתם אומרים לי שאני לא עושה כלום? האמירה הזו הגועלית להכפיש אלפי אנשים כאלה? אני חושב שזה לא במקום

החינוך יואב קיש:       אני פה קודם כל בשביל שתשמעו ותראו את העשייה שלהם

החינוך יואב קיש:  ברמה הפוליטית, לא קשור אלי, שיחשבו מה שהם רוצים על השרים ועל הממשלה, זה לא משנה לי כרגע, אני רוצה שתדעו שמשרד החינוך, המחוזות, האנשים בשטח, המטה, עובדים נון-סטופ בשביל לפתור את הבעיות ולתת מענה

החינוך יואב קיש:  תודה רבה

יוסף טייב: ברשותך, יש נושא אחד שלא התייחסת אליו, אולי השר ביטון יתייחס, הנושא של המפונים החרדים

החינוך יואב קיש: לא עשיתי הבחנה בין חרדים ללא חרדים

יוסף טייב: אבל בנושאים מסוימים אנחנו כן צריכים לעשות את ההבחנה כי בסוף הם רגילים ללמוד במסגרות נפרדות עם שיטת לימוד מסוימת ופתאום הם נמצאים במלון והם פשוט לא מסתדרים

יוסף טייב:  קורים שני דברים: או שהם לא נכנסתי למסגרות והילדים פשוט מטיילים, או שהם באים להתקבל למסגרות חוץ ושם יש לנו אתגר האם מקבלים אותם או לא

החינוך יואב קיש: זה לא רק החרדים, יש לך חינוך ממלכתי, ממלכתי-דתי, חינוך מיוחד, יש לך מורכבות מאוד גדולה

החינוך יואב קיש:  אני רוצה לומר לך שבכל מקום אנחנו נותנים מענה

החינוך יואב קיש:  דרך אגב, החברה החרדית בירושלים התגייסה באופן מדהים לקלוט את המפונים שהגיעו לירושלים, לא כולם הגיעו לירושלים, חלק מההנחיות שנתנו לקראת פינוי צפון היה לרכז קהילות חרדיות למקומות כאלה

החינוך יואב קיש:  יש פה חשיבה שנעשית כל הזמן

החינוך יואב קיש:  אני לא מתייחס לציבור חרדי בנפרד

החינוך יואב קיש:  יש לנו מורכבות

החינוך יואב קיש:  יש לך מקומות שפתחו בית ספר ממלכתי ואחרי זה צריך לפתוח ממלכתי-דתי ולא נכון לחבר, ויש מקומות שרוצים הפרדה ולאו דווקא חרדים ורוצים להפריד בין הנוער הבנים והבנות

החינוך יואב קיש:  הדברים האלה קורים ובהחלט זו עוד מורכבות שיש פה בתוך כל הפאזל הזה

סימון דוידסון: אני רוצה לעלות, אדוני היושב-ראש – דיברנו על זה וכל פעם אתם שמים את זה בצד – את הנושא של החינוך הבלתי פורמלי, שהוא אירוע שבתקופה הזו הוא הדבר הכי חשוב

חיים ביטון: צהריים טובים

חיים ביטון:  בראשית דברי אני אגיד, כפי שאמרתי בפעם הראשונה, שמשרד החינוך עובד כגוש אחד בראשות שר החינוך יואב קיש

חיים ביטון:  אם היו מביאים את כל מי שיושב סביב השולחן כל בוקר וכל ערב לראות איך זה מתנהל, כנראה שהדברים היו נראים אחרת והיינו מבינים את הדברים אחרת

חיים ביטון:  עדיין יש הרבה מאוד דברים מורכבים

חיים ביטון:  אני רוצה להתייחס רק לנושא החרדי והטיפול בו

חיים ביטון:       ראשית, אדוני היושב-ראש, לשאלתך אנחנו מנהלים במחוז, וגם אצלי במשרד, רישום מדויק של כ-3,500 ילדים חרדים, חלקם מתפנים וחלקם מפונים, צריך להבין שיש הבדל

חיים ביטון:  עדיין מבחינת החינוך אין הבדל מבחינת המשרד בין מתפנים למפונים, כולל אותם מאות ילדים בבני ברק שמתפנים מנתיבות, מאשקלון, שלכאורה המדינה לא מכירה בהם

חיים ביטון:       אנחנו שיבצנו את כולם

חיים ביטון:  אנחנו יודעים שם של כל ילד

חיים ביטון:  מה שהשר אמר לגבי ירושלים, קורה בכל הארץ

חיים ביטון:  יש לנו רשימה מדויקת של מעל 90 בתי ספר ברחבי הארץ שקלטו את כל הילדים חוץ מכמה שלא רוצים

חיים ביטון:  יש מושג שילד לא רוצה

חיים ביטון:  אבל הורים קיבלו מענה מדויק, גם הרשתות, גם המוכר שאינו רשמי וגם הפטור, שם של ילד, שיבצו אותו

חיים ביטון:  בבני ברק יש הרבה מאוד בתי ספר, ילדים רצו דווקא את בית הספר הזה, אפילו בזה התעסקנו, רצו התאמה בסוג בתי הספר וכמובן ששיבצנו

חיים ביטון:       אם הם מתפנים אז בית הספר שליד הרחוב שהתפנו אליו קיבל אותם

חיים ביטון:  כמובן שזה לא פותר את הבעיה לגמרי

חיים ביטון:  למשל יש קבוצה משבט המנשה שנמצאים במלונות בים המלח והם ילדים חרדים, לא הרבה אבל אנחנו עושים מאמץ כביר לשנע אותם ולעשות החלפה עם המלונות בירושלים כי אי אפשר לתת מענה ל-20 ילדים כבית ספר, זה באמת לא שייך, מה שכן אפשר לעשות לכלל הילדים

חיים ביטון:  אבל גם במשפחות הפרטניות האלה אנחנו עם רישום מדויק וניסיון

חיים ביטון:  חלקם כבר העברנו ועשינו המרות וחלקם עדיין לא

חיים ביטון:      החלק השני שחשוב זה הנושא של המורים

חיים ביטון:  סיירנו בכל בתי הספר שיש בהם קליטה בתוך הכיתות של ילדים, יש הרבה מאוד בעיות שנוצרו

חיים ביטון:  ראשית, יש חוסר בכוח אדם

חיים ביטון:  שנית, לפעמים חסר כיסאות ושולחנות

חיים ביטון:  לפעמים לומדים במסדרונות, לפעמים צריך קרוונים

חיים ביטון:  אני לא אכנס לכל הפרטים אבל יש בזה עבודה מדויקת

חיים ביטון:  כמובן שאפשר לעשות עוד הרבה, וצריכים לעשות עוד הרבה, אבל מנסים לעשות את המקסימום בעניין הזה

חיים ביטון:       לדוגמה, בשלושת המלונות בירושלים הייתה בעיה, ניסינו להקים במלון אחד שיש בו גם ילדים חרדים וגם ילדים שאינם חרדים כיתה מרוכזת אבל המלונות לא הסכימו לאפשר מעבר בין מלון למלון

חיים ביטון:  הגענו עד לנשיא התאחדות המלונות ושר התיירות וגם את הנושא הזה פתרנו

חיים ביטון:  יש מורכבויות קשות

חיים ביטון:  אנחנו נמצאים בתקופה מאוד מאוד מורכבת וקשה עם הרבה מאוד ורסטיליות והרבה מאוד תחלופה, במיוחד במתפנים

חיים ביטון:  חשוב להבין שבמתפנים זה עניין של תחלופה של מעל 50% במקום

חיים ביטון:  אתה כבר משבץ אותם ואז ההורים החליטו לחזור, ואז הם הגיעו לנתיבות, עוד פעם אזעקה ועוד פעם חזרו

חיים ביטון:  צריך להבין שזו סיטואציה מאוד מאוד מורכבת ומנסים לעשות את המקסימום בעניין הזה

חיים ביטון:  יש מקומות שיש ריכוזים יותר בריאים שאפשר לעשות איתם דברים בצורה יותר קלה ויש פחות

חיים ביטון:      אני רוצה לציין את החברה למתנ"סים, שתחת אחריותי, שבהרבה מאוד מקומות, במיוחד במתפנים, אין תקציב מדינה ואין פתרונות

חיים ביטון:  למשל, הבוקר בבני ברק הביאו מקרן, מסכים והגברה כדי שילדים יוכלו לקבל מענה, טיפלנו גם בנושא ניקיון

חיים ביטון:  אני יכול לתת שורה ארוכה של דוגמאות אבל אני רוצה שיבינו את המכלול

חיים ביטון:  משרד החינוך עושה עבודה ענקית וגדולה ועושים את המקסימום כדי שימצאו פתרונות המלאים, עדיין צריך לעשות עוד הרבה אבל אנחנו מקווים שבעזרת-השם הדבר הזה יסתיים

חיים ביטון:      אני רוצה רק לדבר על אתגר שקרה היום בבוקר, אפילו לא הספקתי לעדכן את השר קיש

חיים ביטון:  כרגע באופקים, באשקלון ובנתיבות, פיקוד העורף מתחיל להחזיר בתי ספר, או מתכוון וכבר מעדכן אותם, התחיל לחץ שמורים לא נמצאים והילדים יכולים לחזור לבית ספר

חיים ביטון:  זה משהו שהיום בבוקר התחיל ונצטרך למצוא לו גם פתרון

חיים ביטון:  תודה

יוסף טייב: חבר הכנסת משה טור פז, בבקשה

משה טור פז: בוקר טוב

משה טור פז:  אני אתחיל מהנקודה שהשר ביטון סיים בה

משה טור פז:  כרגע בעוטף עזה יש ישובים עם חזרה משמעותית

משה טור פז:  אני חייב לומר, כוח החיים הוא מדהים

משה טור פז:  בשדרות למעלה מאלף חוזרים, השר הזכיר בנתיבות, אור הנר, וצריך כבר להתחיל להיערך למתן שירותי חינוך בעוטף הרחב, כשיש כאן גם בעיה נוספת שבחלק מהמקומות – אני אומר בגלל שאני משרת במקום – יש בתי ספר שנמצאים מ-0 עד 4 והישוב רחוק יותר, אז גם אם אפשר לחזור לישוב אי אפשר לחזור לבית הספר

משה טור פז:  אני אומר את זה כי זו בעיה שתלווה אותנו עוד זמן

משה טור פז:  גם אם הלחימה תיפסק תהיה לנו בעיה

משה טור פז:  אין מעבר של אוטובוסים במקומות לפעמים וזה דבר שצריך להיערך אליו

משה טור פז:      דבר שני, לא הוזכרה פה מערכת הגיל הרך ואני אשמח לשמוע מהשרים על הנושא הזה

משה טור פז:  אנחנו מקבלים הרבה מאוד פניות בנושא של הגיל הרך, לידה עד 3, גם על הציבורי, גם על הפרטי וגם על התפר ביניהם

משה טור פז:  בסוף אנחנו יודעים שאם אנחנו לא מטפלים בגיל הזה ההורים לא מצליחים להגיע לעבודה וכו'

מאיר כהן: אדוני השר, בתקופת הקורונה הפרטיים קיבלו פיצוי, האם חושבים על זה גם פה?     

החינוך יואב קיש: דיברתי על המפונים

החינוך יואב קיש:  אם אתם רוצים לעבור לשאלות כלליות, אין בעיה

החינוך יואב קיש:  אני מבין שאתה התכוונת לנושא בכל מדינת ישראל?     

משה טור פז: נכון

החינוך יואב קיש: אז אני אתייחס לזה

החינוך יואב קיש:  אין שום בעיה

החינוך יואב קיש:  התייחסתי ללידה עד 3 למפונים, הסברתי שבמפורש הגדרנו שאנחנו מממנים ועושים את כל זה

משה טור פז: נקודה שלישית, המעבר ממתנדבים למקבלי שכר

משה טור פז:  ציינת שזה קורה אבל באמת יש עוד הרבה מאוד פניות שמגיעים אלינו שמוחזקים עדיין על כתפי מתנדבים וצריך לעשות פה מאמץ גדול כי גם אורך הנשימה פה נגמר

משה טור פז:       נקודה רביעית

משה טור פז:  פנינו אליך היום כמה חברי כנסת בנוגע לסיפור המכללות הפרטיות

משה טור פז:  יהיה לנו דיון נוסף ביום רביעי

משה טור פז:  חשוב לי שזה ייפתר כי יש ניצול ציני של מוסדות

משה טור פז:  האוניברסיטאות והציבוריות לפי הנחיה שלך נפתחות בדצמבר, אבל הפרטיות נפתחות השבוע - - -     

החינוך יואב קיש: זו לא הנחיה שלי או של המל"ג

החינוך יואב קיש:  למוסדות יש חופש אקדמי לנהל את הפתיחה שלהם

החינוך יואב קיש:  זה שונה בין קורס לקורס

החינוך יואב קיש:  לא דין לימודי רפואה כדין מחשבים כדין משפטים

משה טור פז: ניגשת אלי חיילת בחמ"ל עזה שהיא סטודנטית, אומרת לי: מה אני אעשה, במכללה שלי מתחילים ללמוד השבוע?     

החינוך יואב קיש: אתמול היה לנו דיון מל"ג שדן בדיוק בנושא הזה

החינוך יואב קיש:  הקמנו צוות מצומצם שמטרתו לבחון שני דברים: א', לתת כמה שיותר הטבות לחיילי המילואים, ב', לאפשר להם יכולת, גם אם שנת הלימודים נפתחת, כי אין ברירה, לעשות סגירת מעגל ולהיות מסוגל לא להיפגע אקדמית

משה טור פז: אבל אם אוניברסיטאות ומוסדות ציבוריים נפתחים רק עוד 3 או 4 שבועות אני חושב שמן הראוי שגם הפרטיות ינהגו כמוהן

החינוך יואב קיש: אני רציתי שהן יפתחו גם בדצמבר ומבחינתן הן טענו שהן לא יכולות לעשות את זה כי המשמעות תהיה - - -     

יוסף טייב: השר, ברשותך, נשאיר את זה לדיון בנושא

קטי קטרין שטרית: זה קריטי

קטי קטרין שטרית:  אנחנו מדברים על חיילים שיצאו להתרעננות וזה הדבר הראשון שהם התקשרו לבקש

יוסף טייב: אני מסכים, בגלל שזה קריטי ביקשתי לכנס על הנושא הזה ועדה, אבל זה לא הנושא של הדיון הנוכחי

יוסף טייב:  בואו נעמוד על זה

יוסף טייב:  הזמן יקר והמלאכה מרובה

החינוך יואב קיש: אני אענה

החינוך יואב קיש:  ראשית, אנחנו באמת במהלך של להחליף את המתנדבים במקבלי שכר, כאשר אנחנו גם קולטים את המתנדבים

החינוך יואב קיש:  מבחינתי, אם אני יכול לקלוט את המתנדב והוא מתאים אז ודאי שנעשה את זה

החינוך יואב קיש:  אנחנו צריכים את כוח האדם הזה

החינוך יואב קיש:  במקומות שלא אנחנו מעבירים למקבלי שכר

החינוך יואב קיש:      נושא חזרת התושבים ושלב ב' שדיברתי עליו, שלאט-לאט מתפתח לאור זה שיש יותר ויותר מקומות שהופכים להיות ירוקים או מתווה צהוב שמאפשר לימודים בצורה כזו או אחרת, זה נושא שאנחנו עכשיו נערכים עליו והוא כל הזמן נושם

החינוך יואב קיש:  אני יכול להגיד לך שזה ממש עכשיו מתחיל לקרות, לא נתקלנו עוד בתופעה מסיבית

החינוך יואב קיש:  תהיה פה מורכבות מה אתה עושה עם בתי ספר שהם קצת יותר אזוריים שיש חלק וחלק

החינוך יואב קיש:  בגלל זה אנחנו עובדים עם ראשי הרשויות ועם מנהלי אגפי החינוך

החינוך יואב קיש:  דרך אגב, לגבי הערתה של קטי, אמרו לי עכשיו שכל מתקני אנ"א מלאים

יוסף טייב: ד"ר אסנת אייל, מרכז השלטון האזורי, בבקשה

אסנת אייל: אני שמחה לראות את הישיבה החשובה הזו

אסנת אייל:  שמעתי היטב את שר החינוך

אסנת אייל:  אני רוצה לציין שהבעיה בפעוטונים עדיין לא נגמרה

אסנת אייל:  אני רוצה להציע שנעשה ממש תוכנית לאומית לנוער, אנחנו עובדים על זה, מפני שהבעיות במרכזי הנוער רבות מאוד

אסנת אייל:  אנחנו עדים לסמים, אלכוהול וכו'

אסנת אייל:  אני אשמח שנייחד על זה מפגש אפילו בנפרד, על כל הנושא של החינוך הבלתי פורמלי במרכזי המפונים

אסנת אייל:  תודה

החינוך יואב קיש: אינה, מתי יוצא החוזר לפעוטונים?     

אינה זלצמן: היום

החינוך יואב קיש: מה שהיא אמרה לגבי הנוער, זה בהחלט נדרש

החינוך יואב קיש:  באילת פתחנו מתחם אוהל מוגן עורף בטיילת

החינוך יואב קיש:  מה שהיה בקיץ נפתח עכשיו שוב כדי שבני נוער יגיעו לפעילות בלתי פורמלית וימצאו גם תומכים ומדריכי נוער

החינוך יואב קיש:  נושא הפעילות הבלתי פורמלית הוא סופר קריטי ומופיע גם כחלק מהפעילות שלנו במרכזים

החינוך יואב קיש:  אנחנו שמים עליו דגש מאוד גדול

החינוך יואב קיש:  זה בעצם מה שהיה להם לבני הנוער עד השבוע האחרון

החינוך יואב קיש:  אם היה משהו שעשינו זה היה הבלתי פורמלי, רואים בזה המון חשיבות ומקדישים לזה הרבה משאבים

יוסף טייב: תודה רבה

יוסף טייב:  חבר הכנסת קטי שטרית, בבקשה

קטי קטרין שטרית: תודה רבה

קטי קטרין שטרית:  אדוני היושב-ראש והשרים שנמצאים כאן, קודם כל, בהתייחסות יש הבדל עצום, בלשון המעטה, בין צפון לבין דרום

קטי קטרין שטרית:  הדרום חווה טראומה ולכן צריך להתייחס לזה בצורה אחרת לגמרי

קטי קטרין שטרית:  בצפון הפינוי היה עוד לפני ולכן זה שונה לחלוטין

קטי קטרין שטרית:  אני רוצה להסב את תשומת הלב של השרים לכך שהבעיה היום היא לא בעיה רק של משרד החינוך אלא היא גם בעיה עירונית ולכן אני לא רואה שילוב שהוא מספיק טוב או מקצועי בין הרשויות לבין המשרד

קטי קטרין שטרית:       למה אני מתכוונת? קודם כל, יש מנהלי אגפים, עובדי רשות בתפקידים שונים, קצין ביקור סדיר, כדי לקבל תמונה מספקת, בגלל שאם חלק מאנשי שדרות נמצאים באילת, חלק בים המלח, חלק במרכז הארץ, מאוד מאוד קשה לקציני ביקור סדיר להקיף את כל זה, אבל כן וחייבים

קטי קטרין שטרית:       אני שמעתי תלונות – אני גם בין אלה שביקרו בבתי המלון – של הורים שהמסגרת המשפחתית איכשהו נשברה

קטי קטרין שטרית:  אין פה עניין שהורה יכול לדעת מה קורה עם הילד שלו כי הוא יכול להגיד לו שהוא ירד ללובי ובעצם הוא ברחוב

קטי קטרין שטרית:  בני הנוער החליפו בין היום לבין הלילה, הכל מתחלף להם, הם ערים בלילה וישנים ביום, כך שהפונקציה שנקראת קצין ביקור סדיר היא חשובה וקריטית, זה בעצם התפקיד העיקרי שלה, לבדוק מה קורה עם כל ילד וילד ברשות

קטי קטרין שטרית:  יש מספיק קציני ביקור סדיר ברשויות המקומיות כך שאפשר להקיף את הכמות הגדולה של בני הנוער שנמצאים כרגע במקומות המפונים

קטי קטרין שטרית:       כשאני אמרתי שצריך להבדיל בין צפון לדרום, אמרתי שהדרום כבר נמצאים מבחינת רצף התהליך במקום הכי הכי קשה מפני שהם גם חוו, הם גם שמעו, הם גם היו בתוך כל האירוע, לעומת זאת בצפון המצב אחרת, אבל זה לא אומר שלא צריך להתייחס לצפון

קטי קטרין שטרית:  זה ניהול משבר בצורה אחרת לגמרי

קטי קטרין שטרית:       השר ביטון, שהוא אחראי גם על החברה למתנ"סים, אני חושבת שלא מפיקים מהחברה למתנ"סים מספיק

קטי קטרין שטרית:  לחברה למתנ"סים יש שני יתרונות: א', יתרון של מבנה

קטי קטרין שטרית:  במקום להביא מבנים יבילים וכו' אפשר להפוך את המתנ"סים בתקופה הזו לסוג של בית הספר שמטפל

קטי קטרין שטרית:  אני יודעת למשל ברשות שממנה אני מגיעה שלקחו את המתנ"סים ומעבירים לשם גני ילדים שאין להם ממ"דים בתוך הגן, גנים שנבנו בשנות ה-50

קטי קטרין שטרית:  ההורים מביאים את הילדים כל בוקר למתנ"ס, שם נמצאות כיתות הלימוד

החינוך יואב קיש: זו הנחיה שלנו

החינוך יואב קיש:  זה קורה בכל הארץ

החינוך יואב קיש:  אנחנו מדברים פה על המפונים, לא נכנסנו לחינוך הארצי אבל יש הרבה מאוד עשייה

קטי קטרין שטרית: זו הצעת ייעול

קטי קטרין שטרית:  אני אומרת שאם לא חשבו על זה אז כדאי להשתמש

קטי קטרין שטרית:      דבר שני, יש יתרון גדול מאוד בחברה למתנ"סים של מדריכים

קטי קטרין שטרית:  יש המון מדריכים שהיום מקבלים חל"ת או פיצוי כספי, לנצל את כוח האדם הזה והכלים שלהם

קטי קטרין שטרית:  חברים, אני הייתי מורה ואני יכולה להגיד לכם שהשיעורים שבהם לימדתי באופן חווייתי היו הרבה יותר פונקציונליים לגבי התלמיד

קטי קטרין שטרית:  אנחנו מדברים על תחרות מאוד גדולה בין הצד הטכנולוגי

קטי קטרין שטרית:  אם אני גדלתי בדור של זווית 90 מעלות, הילדים היום גדלים בדור של 360 מעלות, יש להם המון פיתויים ולכן כשאתה מלמד חווייתי, אפילו נושא של חקלאות, זה הרבה יותר אפקטיבי מאשר ללמד לוח הכפל

קטי קטרין שטרית:  אני חד-משמעית אומרת את זה

קטי קטרין שטרית:       אני מקבלת פניות גם מהחברה להגנת הטבע שיש לה הרבה מאוד מדריכים היום שלא נמצאים כי אין היום טיולים, אז יש הרבה מאוד מדריכים פנויים שיכולים להביא אותם במקום להתחיל לחפש כל מיני

קטי קטרין שטרית:  זה ביד, זה נמצא, החברה להגנת הטבע, אשכולות, קק"ל

קטי קטרין שטרית:  בקק"ל יש עשרות ואלפי מדריכים שבחיי היום-יום שלהם הם לא עושים כלום, הם מושבתים כי אין טיולים בקק"ל

קטי קטרין שטרית:      דיברנו על בתי ספר שדה, אז יש בית ספר שדה אילת, בית ספר שדה מצפה רמון, בית ספר שדה עין גדי, יש בית ספר שדה בוקר, יש בית ספר שדה חצבה

קטי קטרין שטרית:  למה אני חותרת? לכל המועצות האזוריות, שחלקן הגדול מפונה, יש מערך הסעות מדהים של אוטובוסים שלמים שכיום מושבתים, אפשר להביא אותם

קטי קטרין שטרית:  הרי חלק גדול מהמפונים זה גם עובדי הוראה שערבו עם המשפחות שלהם

קטי קטרין שטרית:  אפשר לנצל את כוח האדם הזה

החינוך יואב קיש: מנצלים

החינוך יואב קיש:  כל מה שאת אומרת קורה

קטי קטרין שטרית: אני למשל קיבלתי פנייה מאוד נחמדה של מדריכי ריקודי שאומרים: תביאו אותנו לבתי המלון, אנחנו נרקיד במקום שישבו שם בלובי בחוסר מעש

צמרת אביבי: זה בעוד תחומים – מוזיקה, תיאטרון, ליווי התפתחותי, תנועה

צמרת אביבי:  יש לי אלפי מדריכים שיושבים בבית, במקום לשלם להם את הפיצויים, הם משוועים לחזור לעבודה

החינוך יואב קיש: אינה, תתייחסי לכך אחר כך

צמרת אביבי: דיברתי עם אינה אבל זו בעיה כי זה על חשבון ההורים, זה על תל"ן

צמרת אביבי:  יש פה בעיה רצינית שאין תקציב

צמרת אביבי:  רוצים שנבוא להתנדב אבל אין כסף כבר

חיים ביטון: אם אתה רוצה, יו"ר הוועדה, לשמוע סקירה מה קורה בחברה למתנ"סים אני אתן לך

חיים ביטון:  החברה למתנ"סים כולה, כל מנהלי המחוזות, על כל המתנ"סים ומנהלים, עובדים בקצב בלתי נתפס

חיים ביטון:  אני יכול להגיד לכם אנקדוטה, בנתיבות מנהלת המתנ"ס הייתה אפילו אחראית ביום האסון, בשבת השחורה, בזיהוי התושבים בתוך הבתים, להגיד לצבא באיזה בית נמצא כל אדם, בגלל שיש שם ניהול קהילה בצורה מסודרת

חיים ביטון:  אני אומר בצורה חד-משמעית

חיים ביטון:  יש גם פעילויות גדולות שקורות, יש רוח תרבות, שזה ביצוע שהחברה למתנ"סים קיבלה שלא היה דרך משרד התרבות

חיים ביטון:  שלשום זכו בזרוע הביצוע במכרז נוסף של נגב וגליל, עומדים עם משרד הפנים כרגע במשא-ומתן לצורך - - -     

החינוך יואב קיש: את המנכ"ל לקחו גם כן

קטי קטרין שטרית: השר, אתה צודק כשאתה אומר שאתה מוכן לקבל את האש אבל יש דברים שנעשים

קטי קטרין שטרית:  אין יח"צ לממשלה הזו ולחבריה

יוסף טייב: בכל ועדה אני חוזר ואומר לאנשי המקצוע של המשרד, אדוני השר, נעשים דברים גדולים, המשרד והשרים בולדוזרים ובסוף אנחנו לא נחשפים למה שנעשה

יוסף טייב:  תתחילו לעבוד על הדוברות

לפניות הציבור): אני לא מסכים אתך

לפניות הציבור):  הנושא הוא לא יח"צ ואמרתי את זה לשר מהרגע הראשון

לפניות הציבור):  רואים את האנשים של משרדי הממשלה כולם במלונות, גם את אנשי משרד החינוך

לפניות הציבור):  הבעיה היא חלוקת הניהול

סימון דוידסון: פינדרוס, אתם מתחילים עכשיו להעלות דברים פוליטיים? למה להעלות את זה עכשיו?     

יוסף טייב: לתת מידע לציבור זה לא פוליטיקה

יוסף טייב:  המידע לדעתי לא מגיע נכון לציבור

יוסף טייב:  אני לא אומר שהכול ורוד, יש אתגרים והרבה עבודה אבל המשרד עובד

יוסף טייב:  עובד מספיק, עובד פחות, לשביעות רצונך, לא לשביעות רצונך

סימון דוידסון: אתה רוצה שאני אגיד לך מה אני חושב על הממשלה הזו? אני לא רוצה להגיד עכשיו כי אנחנו רוצים לעשות טוב

יוסף טייב: אני יודע מה אתה חושב, לכן תשאיר את זה כך

יוסף טייב:  שלומציון כהן, מועצה אזורית שער הנגב, בבקשה

שלומציון כהן: אני מנהלת בית ספר יסודי אלונים שער הנגב

שלומציון כהן:  התלמידים שמגיעים אלי מגיעים מנחל עוז, כפר עזה, מפלסים, רוחמה, דורות, מושב יכיני וילדים משדרות ושדות נגב

שלומציון כהן:  אני מתגוררת כרגע במרכז המפונים דן אכדיה הרצליה

שלומציון כהן:  אני נשואה לאמיר כהן, שהוא מאמן שחייה, כרגע מאמן בווינגייט

סימון דוידסון: את אשתו של פיש?     

שלומציון כהן: כן

סימון דוידסון: בעלה הוא מאמן נבחרת ישראל בשחייה לקדטים ונוער

סימון דוידסון:  איש מדהים שבאמת עשה אגודת שחיה ענקית בשער הנגב

סימון דוידסון:  זה הספורט המוביל בשער הנגב

סימון דוידסון:  אני אספר לכם שחוץ מזה שאני אוהב אותו אהבה אדירה, הוא קיבל המון הצעות לעזוב את שער הנגב, הוא לא עזב

סימון דוידסון:  כשהתחילו הקרבות בדרום התקשרתי אליו אחרי יומיים, הוא אמר לי: סימון, תעשה לי טובה, סע לסורוקה, יש שם 3 שחקנים שלי פצועים, קיבלו כדורים בכל מיני מקומות

סימון דוידסון:  נסעתי לסורוקה עם יסמין ונפגשתי עם השחקנים האלו, עשינו זום יחד עם אמיר, עם פיש, והם בכו

סימון דוידסון:  הקשר הזה של מאמן עם הילדים זה משהו דרמטי

סימון דוידסון:  הם יחזרו לשחות

סימון דוידסון:  הם שוחים עכשיו בווינגייט, סידרנו לכל השחיינים של שער הנגב, למרות שהיה איזה משהו לא נעים עכשיו, ואת יודעת עליו, אבל סידרנו את זה

סימון דוידסון:  יש לך בעל מדהים

שלומציון כהן: אני מודה לכם על כל מה שאמרתם ועל כל העשייה

שלומציון כהן:  אני גם רואה, השר, שיש לך הרבה מאוד ידע על מה שקורה בשטח, ויחד עם זאת אני מרגישה שגם חסר

שלומציון כהן:  אני אימא לילדה בת 16, בכיתה י"א, ולילדה בת 12, בכיתה ז'

שלומציון כהן:  אחת חרדה מהבחינות, אחת עוד לא הספיקה לטעום את החטיבה וכבר מבוהלת מאיך שזה מתנהל, בגלל הנתונים האובייקטיביים, לא בגלל חלילה שאנשים לא עושים את שלהם

שלומציון כהן:      אני אתחיל עם כל הקושי בתודה רבה לכל ראשי הערים הקולטים, לאנשי משרד החינוך

שלומציון כהן:  חשוב לי להגיד תודה לבעלי התפקידים, למנהלים קולטים, מפקחים מתכללים, אנשים ששמתם איתנו בשטח שהם פשוט מדהימים

שלומציון כהן:  הזכרתם פה את חיה שיטאי, שעזרה לי המון והיא באמת נהדרת, כל מנהלי אגפי החינוך, ויגאל דדיה האחד

שלומציון כהן:  באמת אני מודה לכל אנשי החינוך על הרוח המדהימה, על הרצון, על אהבת הילדים, על המתנדבים, זה כל כך הרבה

שלומציון כהן:      אני חייבת להוסיף לכל מה שאמרתם שיחה קצרה עם ראש עיריית הרצליה השבוע, שבאמת בא עם הרבה רצון טוב, ביקשתי ממנו מתקני למידה לילדים שבהרצליה והוא אמר שחסר לו כסף לדאוג לנו, אז הרגשתי שזה הרס קצת את הכל

קריאה: להרצליה לא חסר כסף

שלומציון כהן: תגיד את זה לראש העיר

קריאה: אני אגיד לו

קטי קטרין שטרית: זה לא עניין של כסף, זה עניין של רצון לעזור

קטי קטרין שטרית:  זה ההבדל

מאיר כהן: חבר'ה, אני הייתי שם עם ראשי העיר של הרצליה והוא עוזר ועושה עבודה מצוינת, שחלילה לא יבינו, זה לא הוגן

שלומציון כהן: חשוב לי להגיד פה שיש עדיין דברים שצריך לתפור, וכשלא תופרים אותם זה מייצר הרבה מאוד חוסר נוחות והרבה פעמים זה גם בא עלינו

שלומציון כהן:       אני רוצה לשתף אתכם בבית ספר שאותו אני מנהלת

שלומציון כהן:  בוקר ה-7 באוקטובר תופס אותנו – אני לא אוהבת להגיד לא מוכנים כי זה לא נכון, אנחנו תמיד מוכנים, אנחנו תמיד מוכנים לחירום המפתיע הזה, אם אפשר להשתמש בו במילים שהן קצת סותרות זו את זו

שלומציון כהן:  אז בבוקר הזה כבר ב-6:30 אנחנו נכנסים לממ"ד, אני מנויה על כל מיני קבוצת וואטסאפ בכפר עזה, ביכיני, וכבר בבוקר מאוד מוקדם אני מקבלת את ההודעות שיש נרצחים ובבוקר מאוד מוקדם אני מקבלת את ההודעה שראש המועצה שלנו נרצח

שלומציון כהן:  אני מתחילה לקבל הודעות גם ממורים שלי שכותבים לי: שלומצי, תצילו אותנו, תשלחו לנו עזרה, הצילו, אנחנו מתים, שורפים אותנו, שורפים בתים, מנסים לפתוח לי את הדלת, תעזרו לי, שוברים את המשקוף, ואחר כך דממה

שלומציון כהן:       ב-12:30 אני בעצם יורדת מקשר כי אין לי Wi-Fi, אין חשמל במהלך כל הזמן הזה, אני מנותקת קשר עם הידיעה שמשהו קורה במרחב הזה שלנו ושהוא מאוד מסוכן

שלומציון כהן:  אני שומעת כמובן את היריות בישוב

שלומציון כהן:  אני משתפת אתכם בכל זה כדי שתדעו ביחד איתי באיזה ילדים והורים אני אוחזת היום

שלומציון כהן:  מאוד חשוב להבין ולרדת לרזולוציות של מה שהיה שם

שלומציון כהן:       אני חייבת להגיד שזה היה עניין של זמן

שלומציון כהן:  זה לא הפתיע אותנו

שלומציון כהן:  אני מנהלת שמחוברת לכל האפליקציות, מתרגלת כניסה לממ"דים מההפסקה, משיעור, מהיער, מאיפה שהילדים נמצאים

שלומציון כהן:  לומדים אצלי גם במכללה, בית הספר שלי ממוקם בתוך מכללת ספיר

שלומציון כהן:  אני בעצמי סטודנטית בספיר, סטודנטית למשפטים שנה שלישית

שלומציון כהן:  אני מנהלת שלא מתרשמת מהמילה שגרה, אני מנהלת שעשר פעמים ביום שואלת את עצמה מה היה קורה אם 7 באוקטובר היה עובר ל-8 באוקטובר, היום שבו חוזרים לספסל הלימודים, ואני מודה לה כל יום על כך שזה לא קרה

שלומציון כהן:      בתאריך 7 באוקטובר החוסן שלנו נשבר, נשברו האמון והביטחון ונשברו לנו הרבה עוגנים

שלומציון כהן:  עוגנים זה אומר שאם אנחנו בשגרה אומרים לילדים שצה"ל שומר עלינו אז צה"ל לא הגיע, שהמערכות הביטחוניות של מדינת ישראל הן מהחזקות ביותר, ומה לעשות, פרצו גם אותן, שממ"ד זה מקום ששומר עליך, וגם זה קצת נפרץ

שלומציון כהן:  זאת אומרת שאני היום עומדת מול תלמידים שכל חיזוק החוסן שהיה עד כה מצריך תורה חדשה

שלומציון כהן:  התורה הקודמת כבר לא רלוונטית

שלומציון כהן:      כרגע אנחנו מלמדים במציאות של חירום, של פליטות, של המון כאב, של געגוע לבית

שלומציון כהן:  יש איזושהי תחושה של סיר לחץ מתמשך

שלומציון כהן:  אבל כן חשוב לי לומר, לבית הספר שלי קוראים אלונים, אני מנהלת היום רשת בתי ספר בפריסה ארצית - - -     

לפניות הציבור): בסופו של דבר איך יש לך מבנה לבית ספר כשאמרת שראש עיריית הרצליה אמר לך שאין לו תקציב? איך בסוף יש לך מבנה?     

שלומציון כהן: אין לי מבנה עדיין

לפניות הציבור): אז איפה את מלמדת?     

שלומציון כהן: אנחנו מלמדים במלון

שלומציון כהן:  אני תכף אסביר מה קורה

שלומציון כהן:  בפריסה ארצית התלמידים שלי נמצאים ממשמר העמק שבצפון ועד אילת שבדרום, בדרך יש לנו בירושלים, ברמת רחל, בהרצליה, בשפיים, בכרמים, ברוחמה

שלומציון כהן:  היום המפה שלי היא כזאת שאומרת שבכל מקום יש לי איש קשר מצוות בית הספר ובעצם דרכו אני מתכללת את הכל, ביחד עם שיבי, יגאל וכל מי שהצטרף אלינו למערך

שלומציון כהן:  אני דואגת שיהיה לכל מקום כזה את כל מה שצריך כדי לייצר למידה, כשאני גם עוסקת בחיבור של האנשים מהמקום לבתי ספר מקומיים

שלומציון כהן:  בחלק מהמקומות הלמידה היא למידה פנימית, ברוחמה למשל, כרגע בהרצליה, אבל אנחנו צריכים מקום לשהות בו כי זה לא פשוט לנו

שלומציון כהן:  ימי אפלטון נגמרו, אנחנו לא יכולים יותר ללמד מתחת לעץ

שלומציון כהן:  אנחנו חייבים מקום

שלומציון כהן:      מה שקורה כרגע בהרצליה זה קטסטרופה

שלומציון כהן:  אני מלמדת שם כשאני פנויה

שלומציון כהן:  אני יכולה להגיד שאני מלמדת בשולחן אחד אנגלית, המורה לידי בשולחן שני מלמדת מתמטיקה ושם - - -     

לפניות הציבור): ואת זה העמיד לך המלון?     

שלומציון כהן: הכל בתוך המלון, לפעמים בלובי, לפעמים בחוץ בדשא

שלומציון כהן:  זה לא פשוט

שלומציון כהן:  בהרצליה אנחנו עדיין דיין בחיפוש אחרי מקום

שלומציון כהן:  כרגע נבחנים שני מקומות

שלומציון כהן:  היום נבחן קניון ארנה

שלומציון כהן:  אני מקווה שנגיע לאיזשהם הסדרים

יוסף טייב: אדוני השר, על מי מוטלת האחריות למצוא את המבנה?     

החינוך יואב קיש: לאחר שהיא תסיים אני אתייחס, ברשותך

שלומציון כהן: כרגע אנחנו מלמדים, למשל בהרצליה, אבל אני כן אומרת בהסתכלות, גם משיחות שעשיתי עם בעלי המלון ועם ראש העיר של הרצליה – אמרתם קודם שאולי את כולם היה צריך לשים בישוב אחד, אני מתקשה להאמין שהם היו מסוגלים להתמודד עם כולנו

שלומציון כהן:  אני לא חושבת שיש די מורים, מתקנים

שלומציון כהן:  תיארתי לכם מה קורה במלון בהרצליה ולמידה במלון באופן כללי היא לא אפקטיבית

שלומציון כהן:  המלון מלא בכל מיני נופשים וגירויים - - -     

מאיר כהן: אין נופשים

שלומציון כהן: יש אנשים שהם לא משלנו בהכרח

מאיר כהן: יש כ-15 חדרים של אנשים שגרים שם

שלומציון כהן: ילדים מהחטיבה וילדים מהתיכון כן התווספו לבתי ספר אחרים

סימון דוידסון: איך אתם מסתדרים עם הסעות?     

שלומציון כהן: יש הסעות

שלומציון כהן:  זו לא בעיה

שלומציון כהן:  מה שאנחנו רוצים שיקרה – אנחנו בדרך כלל מקבלים את העזרה

שלומציון כהן:  תכף אני אסביר על דברים שפחות קיבלנו ואולי כדאי לחשוב עליהם כי פה אני מבינה שיש גם רווחה וגם חינוך, אז מי שצריך בסופו של דבר ירים בשבילנו את הכפפה כדי לסייע לנו

שלומציון כהן:      אנחנו חודש אחרי המלחמה, אין לנו שגרה, הבית שלנו חרב ולכן אני מרגישה שחייבת להיות איזושהי התארגנות

שלומציון כהן:  אני אתן דוגמה, זה משהו שביקשתי גם מיגאל ואני מבקשת גם כאן, כשלוקחים מלון לאכסן בו מפונים צריך לחשוב על כל האלמנטים, כל הדברים האלה

שלומציון כהן:  מה זה אומר שנכנסת קבוצה גדולה של ילדים, כ-60-70 ילדים בבית מלון, מה זה אומר

שלומציון כהן:  זה אומר facilities ללמידה, זה אומר מקומות כאלה ואחרים לנהל בהם איזשהם מפגשים רגשיים

שלומציון כהן:  אין לנו אפילו את המקומות האינטימיים האלה כדי לנהל את המפגש הזה

שלומציון כהן:  לפעמים עושים את זה בחדר במלון וכולנו יודעים שבחדר במלון אנחנו כבר חודש, וכנראה גם חצי שנה קדימה, בלי איזושהי פרטיות

שלומציון כהן:  אני מנהלת שיחות זום לפעמים עם מורה שלי, אני מנסה להרים אותה מאשפתות כשלפעמים הבנות שלי והחברות שלהן בכניסה ויציאה לחדר

שלומציון כהן:  החיים שלנו די התהפכו מהבחינה הזאת

שלומציון כהן:      כן היה חשוב לי להגיד – אני גם מגיבה לכמה מהדברים שאמרתם פה – כל חשיבה על העברה למלון אחר חייבת להיות מגובה בהסדר של כל המענים

שלומציון כהן:  אל תשאירו אותנו לעשות את זה

שלומציון כהן:  לא קשובים לאנשים שבשטח במידה שבה הם מקבלים באמת את המענה

שלומציון כהן:  אני אתן דוגמה מהמלון בדן אכדיה

שלומציון כהן:  מרטין, עם כל הרצון הטוב, הדס, עם כל הרצון הטוב, כל האנשים האלה מהקהילה שלנו מתמודדים ומנסים להשיג לנו חדרים, מנסים להשיג לנו אמצעים ללמידה וכד', אבל כשמנהל המלון אומר אין לי אז אין לי

שלומציון כהן:  כשהוא אומר אני צריך את האולם הזה למשהו אחר אז הוא צריך את האולם הזה למשהו אחר, וזה לא שלנו וזה יכול להפוך לנו את סדר היום

שלומציון כהן:  חשוב להבין שאנחנו צריכים משהו יציב, משהו שהוא לאורך זמן, ולא משהו שהוא משתנה כל שני וחמישי, כי השתנו לנו מספיק דברים ורצפים נקטעו לנו מפה ועד להודעה חדשה

שלומציון כהן:       אני ממש מודה על האמירה שאין חסמים כלכליים, השר

שלומציון כהן:  אני יודעת שהייתה שיחה השבוע ואני מאוד מעריכה גם את סמל המוסד האלטרנטיבי שאיפשרתם לנו כי הוא מאפשר לנו לגייס עובדים

שלומציון כהן:  אני אגיד שברמה שלי אני אשמח שזה יגיע עד אלי כמנהלת

שלומציון כהן:  אני צריכה עוד מחשבים ללמידה

שלומציון כהן:  חולקו מחשבים ללמידה לד'-י"ב אבל צריך לזכור שגם א'-ג' היום לומדים מרחוק, כל הלמידה שלהם היא למידה מקוונת אינטרנטית

שלומציון כהן:  אני צריכה דיור למורים שאני משנעת ליישובי הפינוי

שלומציון כהן:  יש לי הרבה מורים שגרים במרחב שלנו, במרחב הקצת יותר רחוק, לכיוון באר-שבע

שלומציון כהן:  הצלחתי להגיע להסדרים איתם שיבואו ללמד אותנו פה בשפיים – אנחנו בעיצומה של פתיחת מערכת חינוך בשפיים – ואצלנו בדן אכדיה וגם במשמר העמק, אבל אנחנו מתקשים בלארגן להם דיור

שלומציון כהן:  ברגע שאין דיור הם לא יוכלו לבוא, וחבל כי אני לא רוצה שהרצון שלהם ילך וידעך

שלומציון כהן:  אני צריכה להחזיק את המוטיבציה שלהם לאורך זמן

מאיר כהן: בכמה אנשים מדובר?     

שלומציון כהן: כרגע אני מדברת על 5 אנשים

שלומציון כהן:  ברגע שזה יוסדר ואנשים יראו שיש - - -     

החינוך יואב קיש: הבעיה זה חוסר פיזי בחדרים במלון

סימון דוידסון: אתם מתחברים לכפר עזה בשפיים?     

שלומציון כהן: לא, כפר עזה לבד ומפלסים לבד

שלומציון כהן:  אני דואגת שהמורים ישונעו מפה ולפה אבל צריך לדעת שרוב הישובים מאוד מבקשים, ובצדק, יציבות גם מבחינת המורים שנכנסים לתוך המערך הזה

לפניות הציבור): אדוני השר, אני חושב שמה שהיא אמרה מחדד את מה שאמרתי בתחילת הדיון

לפניות הציבור):  בסופו של דבר יש 3 אפשרויות: אפשרות אחת, שמנהלת תקומה, משרד התיירות, מקבל החלטה שהוא אחראי על הנושא המבני - - -     

החינוך יואב קיש: לא, מבני חינוך אנחנו אחראיים

לפניות הציבור): אני מסביר

לפניות הציבור):  הוא שוכר את המלון, החוזה שלו זה חוזה חשכ"ל מול המלון

לפניות הציבור):  אפשרות שנייה זה שהמועצות האזוריות של המפונים מקבלות תקציב גמיש לניהול הדבר הזה

לפניות הציבור):  אפשרות שלישית זה שהרשות המקומית הקולטת תקבל תקציבים

לפניות הציבור):  אבל מישהו צריך להיות כתובת לגברת

החינוך יואב קיש: אני אסביר לך איך זה עובד: הם בוחרים מקום, אנחנו משלמים, נקודה

החינוך יואב קיש:  הם פשוט לא מצאו

החינוך יואב קיש:  ברגע שימצאו אנחנו סוגרים

החינוך יואב קיש:  אני אומר את זה בצורה הכי ברורה: כל מה שהם רוצים – אנחנו מטפלים בו

החינוך יואב קיש:  זה לא משנה אם בסוף את הכסף נעביר ליגאל והוא ייקח את זה, או שנעביר להרצליה

לפניות הציבור): זה משמעותי למלון אבל, במשרד התיירות, בחוזה שלהם

לפניות הציבור):  תיכנסו פנימה לתוך החוזה של משרד התיירות

החינוך יואב קיש: אבל היא לא רוצה במלון, היא אומרת לך

לפניות הציבור): היא אומרת שחלק היא צריכה למלון

לפניות הציבור):  חלק כן וחלק לא, תלוי גילים

החינוך יואב קיש: חבר'ה, הוויכוח הוא מיותר, אני רוצה להסביר

החינוך יואב קיש:  יש נושא שבו אתה צודק וזה החוזה הראשוני שנחתם, זה כבר אללי פאת מאת

החינוך יואב קיש:  אני לא מתעסק בזה

החינוך יואב קיש:  אם יש אולם שהיא רוצה במלון לטובת לימודים והוא פנוי והמלון רוצה להשכיר, אני משלם ונגמר

החינוך יואב קיש:  אם אין אז אין, אז מחפשים בחוץ

החינוך יואב קיש:  אני חוזר ואומר, והיא יודעת את זה, כל מה שהם צריכים הם יקבלו, הבעיה שלא בכל מקום יש כל מה שצריכים

החינוך יואב קיש:  אני אגיד לה רק דבר אחד לגבי שער הנגב, הם המועצה הכי מפוזרת בפער, 22 מקומות - - -     

שלומציון כהן: רק פיזית מפוזרת, בלב אנחנו מאוחדים

החינוך יואב קיש: רק פיזית

החינוך יואב קיש:  הקרב הוא לשמור על האחדות הזו בתוך כל הפיזור הרחב

החינוך יואב קיש:  מועצות אחרות, כולל העיר שדרות, לא כל כך מפוזרות

החינוך יואב קיש:  יש פה אתגר עצום למועצת שער הנגב ואנחנו עושים מה שאנחנו יכולים

שלומציון כהן: אני אשמח להראות לך איך בכל זאת אפשר לנהל בית ספר גם כשהוא כך, עם כל הכאב

שלומציון כהן:  אמרתי על המחשבים, על הדיור למורים, על ספרים באופן אוטומטי ומהיר מכל ההוצאות

שלומציון כהן:  המורים, חשוב לי להגיד, הרבה מהם באו ושאלו, הם רוצים לדעת, פתחנו סמל מוסד, אנשים שואלים אותי כמה הם יקבלו, אני אומרת: אני אכניס אתכם למערכת ואז נראה, נכניס כמה ילדים יש לכם וכו' – אני לא יודעת להגיד אפילו את הסכום לשעה

שלומציון כהן:  זה די מורכב ופספסתי כמה אנשים בגלל זה

שלומציון כהן:        חשוב להגיד, כמה שמורים משלנו לא ירתמו להיכנס לתוך המערך הזה, חשוב להגיד, הם לא מספיקים

שלומציון כהן:  הרי מה קרה? כיתה התפזרה להמון כיתות, אז המורה לא יכול לחלק את עצמו להרבה

שלומציון כהן:  זאת אומרת שבזמן חירום אנחנו צריכים את העזרה הזאת של הרבה הרבה מורים שמפנים אותם לטובתנו, מורים עוטפים, שעות, מה שזה לא יהיה

שלומציון כהן:       מבנים יבילים

שלומציון כהן:  זה מדהים בעיניי ההתגייסות המהירה הזאת לתת לנו מבנים יבילים

שלומציון כהן:  אני בקשר עם יובל, מנהל בית ספר אדם וסביבה בגעש, הוא יקבל מבנים יבילים כדי שאנשי כפר עזה יוכלו להיכנס פנימה

שלומציון כהן:  גם מבנים יבילים שאמורים להגיע לכל מיני מרחבים, כל הדברים האלה צריכים לעמוד בזמנים

שלומציון כהן:  האנשים כבר איבדו בנו אמון, בי, שאני בן-אדם שמייצר קשר טוב עם האנשים, אפילו לא רוצים לשמוע

שלומציון כהן:  אני אומרת להם: עוד חודש יגיע, גם לי כבר פחות מאמינים

שלומציון כהן:  אובדן האמון הוא קצת כוללני ואני אשמח שיעמדו בזמנים כדי שבאמת נגיע לגעש בזמן

שלומציון כהן:      הכי כואב לנו והכי חסר לנו זה מטפלים רגשיים, גם לעכשיו וגם לאחר כך

שלומציון כהן:  בחלק מהמקומות זה עובד יותר טוב, באחרים זה חסר

שלומציון כהן:  עכשיו, אחרי האופוריה הראשונית של הסיוע והחיבוק של כולם, אנחנו מתחילים לאזור אומץ ואנחנו מתחילים לחשוב על זה, מבינים מה קרה

שלומציון כהן:  השהות הממושכת והאיסור לחזור הביתה מחמירים ממש את המצב הרגשי של הילדים

שלומציון כהן:  הרשתות החברתיות מרשות לעצמן יותר

שלומציון כהן:  מה שהרשתות החברתיות לא הראו בשבוע הראשון והשני, עכשיו מתחילות להראות והילדים חשופים לזה, והילדים מעלים דברים מאוד מאוד קשים

שלומציון כהן:  כתוצאה מזה אנחנו חווים מהילדים סיוטים, ביעותי לילה, היצמדות להורים, חוסר יכולת להתמסר ללמידה, ואצל הגדולים יש שוטטות, עישון, אלכוהול, והחינוך החברתי חייב להיות מגובה מכל העברים

שלומציון כהן:  גם אצלנו זה נכנס כמובן ואני חושבת שצריך פה תגבור כי חסרים לנו אנשים ובסוף-בסוף הכל אנשים

שלומציון כהן:      אני לא יודעת לפעמים להסביר לכם איזה בית חם עזבנו, באיזה מקום מדהים אנחנו גרים ואיזה חינוך מיוחד יש לנו, חינוך מיוחד במיוחד

שלומציון כהן:  אנחנו עכשיו לא בטוב

שלומציון כהן:  אנחנו צריכים המון המון עזרה

שלומציון כהן:  בדרך כלל אנחנו אלה שעוזרים

שלומציון כהן:  חשוב לי שמפה, מהמקום הספציפי הזה – אם זה למנהלת תקומה ואם זה כבר עכשיו, כשמדברים על לעשות חוזר מנכ"ל או משהו כזה – צריך לקחת אותנו בחשבון בצורה כזאת שאומרת איך המדינה הזאת מתנהלת חירום 24/7 כל השנים גם אם אתם חושבים ששיגרה, כי אין שגרה בעוטף

שלומציון כהן:       אנחנו נחזור לשם, מי שיגיד לי שלא יהיה לנו פעם הבאה, אני חושבת שהוא יטעה אותי, כרגע לפחות

שלומציון כהן:  כל זמן שמכפר עזה לא רואים את הים אנחנו יודעים שעזה עדיין שם

שלומציון כהן:  ולא, לא חצו את הגדר כל המחבלים ונשארו בעזה כל הטובים

שלומציון כהן:  עזה עדיין מהווה גורם מאיים וראינו שלא החומה הגבוהה, ולא הקירות, ולא החשמל, ולא שום דבר עזר כרגע כדי להגן עלינו

שלומציון כהן:  אנחנו אזור מיוחד, אני מבקשת להתייחס אלינו כעל אזור עם צרכים מיוחדים

שלומציון כהן:  אני מבקשת להיערך

שלומציון כהן:       כל מנהל בית ספר במהלך החופשה – כל חופשה מכאן ל-50 שנה הבאות – צריך להגיש תוכנית שבתוכנית הזאת הוא כותב כמה ילדים הוא יכול לקלוט במקרה שיהיה איזשהו פינוי או איזושהי פעולה

שלומציון כהן:  אנחנו צריכים שבתי הספר יהיו ערוכים

שלומציון כהן:  בבית הספר שלי מורות לא יכולות לעבוד 25 שעות, שיעבדו 20 שעות, שיעבדו 15 שעות ויתר השעות יהיו ללמידה איך לטפל רגשית, לחיזוק רגשי עצמי וכמובן להיות מורות טובות

שלומציון כהן:  אני מודה לכם

יוסף טייב: חבר הכנסת מאיר כהן, בבקשה

מאיר כהן: תודה רבה

מאיר כהן:  גברתי המנהלת, אני רוצה להגיד לך שכולנו איתך ומה שאת מתארת נוגע בעצבים החשופים של כל החברה הישראלית

מאיר כהן:  30 שנה ניהלתי בית ספר, לא הייתי במצבים כאלה, לכן אני לא יכול לשפוט אותך אלא לחזק אותך

מאיר כהן:  הוועדה הזאת מחויבת, וכל מי שנמצא כאן, להקשיב למה שאת אומרת

מאיר כהן:       שר החינוך, אני רוצה רק על דבר אחד להביע את תמיהתי, שאנשי שפ"י לא נמצאים כאן

מאיר כהן:  הם האנשים החשובים ביותר במשרד החינוך היום

מאיר כהן:  אל תמהרו להכניס אותם לכיתות, אל תמהרו להכניס אותם לשגרה

מאיר כהן:  המפונים לא צריכים את השגרה שלכם

מאיר כהן:  אני הייתי במעלה החמישה, ישבתי עם צוות ההוראה של נתיב העשרה

מאיר כהן:  במקרה נקלעתי, באתי עם צעצועים, אמרו לי: היית המנהל, שב איתנו, תחשוב איתנו

מאיר כהן:  שאלתי אותם שאלה אחת: האם שאלתם את הילדים מה הם רוצים, תלמידי י"א, י"ב, י'? יצאתי החוצה ואספתי את התלמידים, הם ממש לא רוצים למה שאתם מתכוונים

מאיר כהן:  הם שבורים לגמרי

מאיר כהן:       לכן, האנשים הראשונים שצריכים לבוא איתך, אדוני, זה אנשי השירות הפסיכולוגי

מאיר כהן:  כמו שמתארת המנהלת, הילדים האלה ליבי ליבי ליבי איתם

מאיר כהן:  מה שהם עברו – אף אחד לא יכול לשער ולא משנה מאיפה המורים שלהם

מאיר כהן:  מי שלא חווה את החוויה הזאת לא יודע על מה הוא מדבר

מאיר כהן:  ראיתי אותך, אדוני שר החינוך, אדוני יושב-ראש הוועדה, היינו בסרט הנורא הזה וראינו איך אנחנו יצאנו מהסרט הזה, תארו לעצמכם ילדים שחוו את זה, שהרגישו את זה

מאיר כהן:       לכן, אני חושב – הערה ראשונה והערה בונה – יואב, אני חסיד גדול של משרד החינוך, אתה יודע את זה, באתי משם, אני חושב שאנחנו תמיד צריכים להגיד תודה לאנשי החינוך, אבל בפעם הבאה שיישבו כאן אנשי שפ"י ויציגו מה התוכנית שלהם לטיפול פרטני בילדים הטובים האלה, במורים שלהם ובמנהלת הנהדרת הזאת, שאף אחד לא התנסה במה שהיא התנסתה

מאיר כהן:  יכולתי להיות 30 שנה מנהל בדימונה אבל מה שהיא עברה בבוקר אחד ביום אחד אף אחד מאיתנו לא עבר

מאיר כהן:      דבר שני, בסופו של דבר משרד החינוך יימדד, אדוני, במהירות העברת המקל

מאיר כהן:  עד עכשיו זה המגזר השלישי

מאיר כהן:  הייתי בלאונרדו בתל אביב עם החבר'ה משדרות ומניר עם, מקסים מה שקורה שם בין שתי האוכלוסיות, אבל אלטשולר-שחם הם אלה שנתנו קומה מהמבנה בכדי שיוכלו להקים את הכיתות

מאיר כהן:  לא בכל מקום יש את אלטשולר-שחם

מאיר כהן:  לכן הסיפור הפיזי הוא סיפור שצריך לתת לו מיד מענה, וטוב שאמרת שאין בעיה של תקציב

מאיר כהן:  זה מצוין שאתה אומר זה

מאיר כהן:  ברגע ששר יושב ואומר: אין בעיה של תקציב, תמצאו לי מקום, אני משלם, זה מורה על מידת הרצינות שלו

קריאה: וזה מורגש בשטח

מאיר כהן: מעולה

מאיר כהן:  דבר שלישי, אני הדגשתי בפניך את החשיבות של חוזר מנכ"ל

מאיר כהן:  אני פוגש את זה בכל המקומות – אצל ועדי הורים, אצל המפונים, אצל הקולטים – עבר חודש, חייב שיהיה חוזר מנכ"ל

מאיר כהן:  אני לא מדבר על חוזר מנכ"ל שיושבים לעבוד עליו חודשיים, חוזר מנכ"ל שאפילו כל יום מתווסף לו דף, בכדי שלאנשים יהיה ברור מה עושים

מאיר כהן:  מה עושים עם החינוך המיוחד? עדיין לא סגור, גברתי

מאיר כהן:  לא סגור, הנושא פתוח

מאיר כהן:  מה עושים עם ילדים עם מוגבלויות? איך מתאמים להם מבנים? איך מביאים אותם? אני יודע שזה קשה, אדוני השר

מאיר כהן:  מי שרוצה להיכנס לנעליך, שלא יחשוב שזה קל

מאיר כהן:  זה המשרד שצריך באמת את המסה הכי גדולה

מאיר כהן:  אבל חוזר מנכ"ל מסדיר את זה ומוריד ממך הרבה מאוד שאלות ותשובות של טלפונים

מאיר כהן:       דבר שלישי ואחרון

מאיר כהן:  תשאלו את התלמידים

מאיר כהן:  תזכרו, שפ"י

מאיר כהן:  תשאלו את התלמידים

מאיר כהן:  תעבירו את זה

מאיר כהן:  הערבים – אני מבקר בפזורה הבדואית, מחר אני נוסע לרהט

מאיר כהן:  מי שמכיר את הפזורה הבדואית, נפלו שם טילים - - -     

החינוך יואב קיש: נרצחו שם

מאיר כהן: נרצחו, ירדו טילים, עדיין אני מטייל שם ועדיין להרבה מאוד תלמידים שגרים שם אין שום מיגון

מאיר כהן:  אז נכון שזה שייך לפיקוד העורף, אבל אני חושב, אדוני, שמגרונך זה נשמע אחרת

מאיר כהן:  שר החינוך מעלה את הבעיה הזאת של ילדים בפזורה הבדואית שכשנופל טיל אין להם לאן ללכת

מאיר כהן:  דווקא בתקופה הזו משרד החינוך הוא זה שצריך להוביל את הניסיון של החיבור מחדש בין שתי האוכלוסיות האלה

מאיר כהן:  יש לנו מספיק פירומנים שמנסים כל יום להצית, אבל אנחנו, משרד החינוך, עם הממלכתיות היוצאת דופן שלו יותר מכל משרד, צריך שקולך ישמע

מאיר כהן:      אני באמת חושב שהמורים הם משאב יקר מאוד

מאיר כהן:  הוועדה הזאת, בראשותך, עושה עבודה נהדרת

מאיר כהן:  אני חייב להגיד את זה

מאיר כהן:  הדברים האלה מאוד חשובים

מאיר כהן:  ואתה, אדוני השר, אף אחד לא היה רוצה להתחלף איתך כי באמת היום העיניים נשואות אליך

מאיר כהן:  תודה רבה

יוסף עטאונה: אין ספק שהאוכלוסייה הבדואית שילמה מחיר כבד בכלל וגם במערכת החינוך

יוסף עטאונה:  אחת הסוגיות שאכן עלתה זה הסוגיה של העדר מיגון במערכת החינוך בכפרים הלא-מוכרים

יוסף עטאונה:  השר היה, באותו ערב גם התקיימה פגישה עם ראשי הרשויות עם אדוני השר והוא הנחה את הצוות המקצועי שלו, גם שירין נאטור  וגם פארס טויל, להתקדם ואכן אנחנו יושבים על הנושא כמעט מדי יום, מדברים בלי סוף על זה

יוסף עטאונה:      אני רק רוצה להגיד בנושא הזה, כבוד השר, הם עושים עבודה נפלאה, אנחנו עובדים ביחד, מקדמים את הנושא, עשינו את מיפוי הצרכים והכל, הפערים והדרישות עצומים, צריך לעשות את סדר העדיפות ולצאת לדרך עם זה ומידית

יוסף עטאונה:  אנחנו ביחד נעשה את זה

החינוך יואב קיש: קודם כל, מאיר, הוא חסך לי לתת את התשובה

החינוך יואב קיש:  אנחנו שם, אנחנו עוזרים וזה חשוב

החינוך יואב קיש:  רק שבוע שעבר פגשתי את ראש מועצת אל-קסום ואני מדבר עם נווה מדבר, שהם אחראיים על הפזורות, יש פה הזנחה של מדינת ישראל שנים ארוכות וצריך לתקן את זה

החינוך יואב קיש:  לגבי שפ"י – אינה אחראית על שפי, סמנכ"לית פדגוגיה, כל מה שאמרתי פה על נושא בני הנוער זה בדיוק המקום הזה

משה סולומון: אדוני, אני אדלג על הקומפלימנטים, באמת ביקרתי בהרבה בתי מלון ובכל מלון שהייתי בו היה נציג של החינוך, אני לא אאריך בזה למרות שהתכוונתי

משה סולומון:  הדבר הנוסף הוא הסוגיה של הרשויות הקולטות

משה סולומון:  בכל מקום שהגענו הסוגיה הזאת עולה כל הזמן

משה סולומון:  יש רצון טוב אבל בסוף חמישה שקלים לאדם, שכך אני מבין שמקבלים, זה דבר שלא מאפשר להם לתת את כל מה שהם יכולים לתת ואי אפשר לדרוש מהרשויות המפונות לייצר מענה חינוכי

משה סולומון:  אני מניח שאתה יודע על מה אני מדבר

משה סולומון:  צריך לראות איך נותנים לזה מענה

משה סולומון:  הייתי בנתניה, בתל אביב, בירושלים, שהעלו את הסוגיה הזו

משה סולומון:      סוגיה נוספת זה הפנימיות

משה סולומון:  הגיעה אלי בקשה ממישהו שפונה ממרכז קליטה איבים לניר עציון ואולפנה סגולה קולטת אותם, אבל מחייבים אותם כל יום לחזור בהסעה, לנסוע ולחזור כל יום

משה סולומון:  אפשר לתת להם לשהות בפנימייה שלהם – גם כך הם היו בפנימייה – זה גם יחסוך את עלות ההסעה אבל גם יאפשר להם לחזור לשגרה

משה סולומון:  אני מדבר כרגע רק על תלמידות לא שלהן, שהן מאמצות אותן

משה סולומון:  האם אפשר ליצור מצב שבו הן יוכלו ללון שם, בהנחה שהאולפנה יכולה להלין אותן, ולתת להם את הכסף על הדבר הזה?     נקודה נוספת זה ניצול המציאות המאוד קשה שאנחנו נמצאים בה שבה יש פיזור של כל ילדי ישראל בהרבה מאוד מקומות לא רק להחזיר את היכולת שלהם בלמידה תחת המערכת הרגילה, איך אנחנו מכניסים כאן את העולם הערכי, את העולם של רוח העם, את העולם ההיסטורי, את העולם של ההיסטוריה של עם ישראל בהיבט של איך אנחנו מתמודדים מול אירועים כאלה

משה סולומון:  הדבר הזה חשוב מאוד מאוד

משה סולומון:       בתוך זה אני אגיד גם שברור לכולנו שהבגרויות לא יהיו כפי שתוכננו

משה סולומון:  אני מציע לראות איך כל מערכת בונה לעצמה סדר עדיפות של פרקים

משה סולומון:  אני מניח שעשיתם את זה

משה סולומון:  אם אני יודע שאני צריך ללמוד עשרה פרקים, לראות מה הפרק הראשון והשני, לראות מה הספקנו ועל זה להיבחן כי אנחנו יודעים להגיד שדילוג על בגרות זה בעייתי

משה סולומון:      דבר אחרון זה הסיפור של המענה

משה סולומון:  אשתי סגנית מנהל בית ספר, הם מאוד רוצים לחזור למערכת, הם עושים הכול כדי שכולם יחזרו, הם באזור לכיש, והבעיה היא הצוותים

משה סולומון:  יש היום צוותים שמגויסים, או נשים של, צריך לראות איך נותנים לזה מענה

משה סולומון:  דיברת על זה קודם לכן, לא מספיק רק המתנדבים אלא צריך לראות איך מייצרים מאגר שמאפשר למידה גם לכיתות הנמוכות יותר

משה סולומון:  תודה

סימון דוידסון: אני רוצה קודם כל לפרגן למשרד החינוך

סימון דוידסון:  אני יודע שתמיד אני תוקף אבל פעם אני מפרגן

סימון דוידסון:  הנושא של נציג בבתי מלון, הנושא של חופש פעולה לראשי העיריות, הנושא של תקציבים לראשי העיריות, זה דבר חשוב, למדתם מהעבר ואתם עושים את זה יפה מאוד וראיתי את זה בעיניים

סימון דוידסון:  אני לא מאמין שאני מפרגן לך

סימון דוידסון:  הנושא של העסקת פנסיונרים, העסקת סטודנטים, דיברנו על זה, זה מבוצע וזה נפלא

סימון דוידסון:  אני רוצה גם לפרגן לירון, העוזר שלך, שפניתי אליו במספר דברים ובאמת היו ממש קישורים מהירים

סימון דוידסון:      שני דברים מהירים

סימון דוידסון:  אחד, נפל לי האסימון כשדיברה המנהלת, הבנתי דבר אחד – צריך לקחת אותה, וכמובן לשכפל אותה באחרים, לשים אותה בשולחן אתכם ולשאול אותה: מה את צריכה? ופשוט לבצע

סימון דוידסון:  היא יודעת, אנחנו לא יודעים

סימון דוידסון:  גם הנושא הרגשי, גם הצרכים

סימון דוידסון:  כסף זו לא הבעיה, פשוט לקחת את האנשים האלו ולבצע

סימון דוידסון:      דבר שני, נושא שדיברתי עליו פה, ואתה מכיר את האג'נדה שלי, אבל הדברים לא מבוצעים

סימון דוידסון:  לא סתם אני חוזר על ספורט, כי ספורט זה באמת הנשמה שאפשר להפעיל את הילדים האלו, במיוחד את הנוער

סימון דוידסון:  קיבלנו פה את כל הנתונים, אנחנו יודעים שזה מונע סמים, אלכוהול ופשע

סימון דוידסון:  הילדים שמסתובבים בבתי המלון בגילאים האלה מגיעים למקומות האלה

סימון דוידסון:  סיפרתי לך על טבריה, יש בכל מקום במדינת ישראל משהו מיוחד

סימון דוידסון:       דיברתם על הרצליה, בהרצליה יש מערכת ספורטיבית מטורפת

סימון דוידסון:  בני הרצליה, שאני הקמתי, אני יודע מה נמצא שם, ויש אקדמיה לימאות שם, פשוט לחבר את הילדים האלו

סימון דוידסון:  ראש העיר יסכים ויתקצב את זה, ויש הרבה כסף לבני הרצליה, אפשר לתקצב את זה

סימון דוידסון:  לתת אפשרות לנוער ולילדים להצטרף למערכות הספורטיביות, לאגודות, וחבל שהשר לא נמצא פה אבל כשהוא דיבר על החברה למתנ"סים – אני עובד מולם פשוט – אין כסף, אין להם תקציבים

סימון דוידסון:  כל פרויקט שרוצים לעשות – אין כסף, נגמר הכסף

סימון דוידסון:  אז אם אפשר לתקצב את הדברים האלו ולתת לילדים האלה לצאת מבתי המלון ולהיות חלק מזה

סימון דוידסון:  תודה

החינוך יואב קיש: סימון, אמרת את מה שאנחנו עושים, לשאול ולבצע

החינוך יואב קיש:  אז נכון שעם שלומצי עוד לא דיברתי אבל יש מנהלת מחוז שיושבת איתה, שואלת מה אתם צריכים ונותנת מענה

החינוך יואב קיש:  כך עושים המחוזות

החינוך יואב קיש:  יש מקומות שזה עובד יותר טוב, יש פחות טוב, אבל זה המסר המרכזי וזה מה שאנחנו מכוונים וזו ההנחיה

החינוך יואב קיש:  נתתי לה את הטלפון כדי שגם אם יש בעיה שתדבר איתי

החינוך יואב קיש:  אני רוצה לדעת, ותפנו אתם כחברי כנסת, במקומות שאתם רואים שהמפונים לא מקבלים מענה וזה מה שאנחנו עושים

החינוך יואב קיש:  מה אתם רוצים? אנחנו עושים

החינוך יואב קיש:  אנחנו ספק

החינוך יואב קיש:  אנחנו לא רגולטור, אנחנו לא קובעים מדיניות, אנחנו ספק, ואם יש מקום שרוצה ספורט יקבל ספורט, אם יש מקום שלא רוצה ספורט אני לא אבוא ואגיד לו: לך תעשה ספורט, אני אעשה מה שהם רוצים

החינוך יואב קיש:  זו המדיניות וכך אנחנו פועלים

החינוך יואב קיש:  אני מאד מקבל את מה שאמרת על ספורט, דרך אגב, אנחנו נפעל ונקדם את זה

החינוך יואב קיש:       אני רוצה להגיד מילה אחת על בגרויות דווקא לילדי המפונים, אני מדבר על המפונים מהדרום, לא מהצפון כי הצפון זה אירוע אחר

החינוך יואב קיש:  זה לא רק ילדי המפונים, זה גם המתווים לאותם בני נוער שאיבדו אחים, הורים, בכל האסון הזה

החינוך יואב קיש:  הם לא בהכרח חייבים להיות, זה יכול להיות גם ילד בבית שאן שאחותו הייתה במסיבה ונרצחה, יש אירוע ארצי בעניין הזה

החינוך יואב קיש:  המעגל הזה, אנחנו אמרנו בפירוש, אנחנו מדברים עם בני הנוער, מדברים עם המנהלים של שקמה, נופי הבשור ושער הנגב, יש זום אתם, אנחנו נשמע מה הם רוצים, ובדיוק כמו שאמרתי, מה שהם רוצים זה מה שיהיה

החינוך יואב קיש:  לא מכריחים

החינוך יואב קיש:  אם רוצים רק ציונים פנימיים יהיה רק ציונים פנימיים

החינוך יואב קיש:  אני אומר עוד פעם, שלומצי, נדבר אחר כך אבל חשוב לי שתדעי, בעניין הזה של המעגל השלישי, המעגל שהאסון הכבד נחת עליו, נבוא לקראתם בכל מה שצריך בנושא הבגרויות, נקודה

יבגני סובה: גם אולי בקבלה למוסדות להשכלה גבוהה

יבגני סובה:  אם יש אנשים בגילאי תיכון, צריך לחשוב על האופציה

החינוך יואב קיש: הנושא של הקבלה להשכלה גבוהה – מה שהצלחנו להשיג זה שכל המתווים שהצגנו יתקבלו ולא יפסלו לנו בגרויות מסוימות

החינוך יואב קיש:  אני חושב שזה מספיק טוב בשביל העניין הזה

החינוך יואב קיש:  כמובן שאחר כך יהיו דברים נוספים

החינוך יואב קיש:       לגבי הנושא של יציאה מחוץ למלון– היציאה מאוד חשובה

החינוך יואב קיש:  אני מבין שזה הצורך

החינוך יואב קיש:  שמעתי על הפתרון של ארנה ואני מאוד מקווה שנצליח למצוא שם מתווה מוסדר וגם השילוב עם המבנים היבילים

החינוך יואב קיש:  אנחנו על זה

החינוך יואב קיש:  אני יכול לומר לך שהראשונים נפתחים מחר או ביום רביעי בתמר, אחרי כשבועיים

החינוך יואב קיש:  מהיציאה לדרך זה סדר גודל של שבועיים כשעובדים מהר

החינוך יואב קיש:  לדעתי כבר יצאו לדרך לפני כשבוע אצלכם, אז כנראה עוד כשבוע נראה שם את היבילים

החינוך יואב קיש:       גם החינוך המיוחד זה אתגר מאוד גדול, עם צרכים משתנים וזה מתנהל כפרויקט בפני עצמו

החינוך יואב קיש:  בכל מקום אנחנו נותנים את המענים

החינוך יואב קיש:  יש לנו גם אתגר של חינוך מיוחד במקומות שבהם לא פונו, שנמצאים באשקלון ובאשדוד, שגם שם מאוד קשה להורים ולמשפחות, אבל בוודאי גם בנושא של המפונים

החינוך יואב קיש:  אנחנו מנסים לתת מענה לכל הדברים האלה, כמו המגזר החרדי וכו'

החינוך יואב קיש:       אני חושב שהמסר שחשוב שייצא מהוועדה הוא שתציפו לנו את הקשיים ואנחנו נלך ונטפל

החינוך יואב קיש:  בכל מקום שאנחנו רואים חשוב שזה יגיע ונטפל

החינוך יואב קיש:  תודה רבה לכל מי שהשתתף ואמר וגם לכל עובדי משרד החינוך שבאמת עושים עבודה מאוד משמעותית וקשה, כולם בתפקידים שלהם ועושים פי שניים דברים נוספים אז תודה רבה

קריאה: אפשר משפט אחד בנושא שלא נגעו בו בכלל, רק 30 שניות?     

יוסף טייב: לא

קריאה: נערות נפגעות במלוניות האלה

קריאה:  צריך לשים לב

קריאה:  זה קרה בקורונה

יוסף טייב: אריאל שמחון, מועצת התלמידים, בבקשה

אריאל שרון: שלום לכולם, אריאל שמחון, נציג במועצה הארצית, גר באשקלון אבל כרגע מתגורר בהרצליה, בשבט ארד של הצופים

אריאל שרון:  השר דיבר מקודם על בני נוער מפונים ויש להם מקומות בתכלס

אריאל שרון:  התלמידים שפונו מבתיהם חווים קשיים רבים לאור העובדה שהם נמצאו באזור מלחמה, חלקם איבדו את הבתים שלהם, קרובי משפחה והסביבה המוכרת שחיו בה

אריאל שרון:  התלמידים עצמם צריכים מסגרת יומיומית אבל לא רק מערכת, הם צריכים את הטיפול הפסיכולוגי, הם צריכים את השעות היומיומיות

אריאל שרון:  אם משרד החינוך רוצה לתת לתלמידים את הזמן – צריך לקיים חצי שעה שיעור ובשאר הזמן לתת מענה פסיכולוגי, לתת לגורמים המוסמכים

אריאל שרון:       ראיתי את מתווה הבגרויות, הוא טוב אבל לא לבני הנוער בדרום, בעוטף, באשקלון וגם בצפון

אריאל שרון:  בתור בן נוער שחי באשקלון, כל רעש של מטוס, חמ"ל או כל דבר אחר, אגזוז של אופנוע, של רכב שאני שומע ממש חזק, אני אגיד את זה בצער ואני מודע לזה, לא בטוח שאני אעבור את הבגרויות

אריאל שרון:  אני מנסה כמה שיותר ללמוד ולעבור אבל יש לי התקפי חרדה

אריאל שרון:  יש לבני נוער רבים, בצפון, בדרום ובמרכז, זה לא מספיק באמת כדי להבין את מה שיש לנו בדרום

אריאל שרון:       אני חושב שכל התלמידים מהדרום, מחבל תקומה, חוו וראו דברים שבאמת לא צריך לראות

אריאל שרון:  הם מפונים גם בים המלח

אריאל שרון:  הכיתות שם יחסית קטנות אבל יש כמה רשויות בכל מלון

אריאל שרון:  בריאות הנפש זה דבר חשוב

אריאל שרון:  לתת לתלמידים את הסביבה הפיזית שתאפשר להם ללמוד עם החברים שלהם שנשארו עדיין בחיים, עם המורים שהם מכירים, כדי שהם באמת ירגישו שאולי לא לומדים בבית ספר עצמו אבל נותנים מדי פעם להרגיש את הכל

אריאל שרון:  תודה

יוסף טייב: צמרת, בבקשה

צמרת אביבי: כבוד יושב-הראש וכבוד יושב-הראש השני, אלי, אני מדברת בשם כל ענף החינוך המשלים

צמרת אביבי:  אתם צריכים להבין שילדי ישראל הם לא אותו דבר מלפני ה-7 באוקטובר

צמרת אביבי:  מדובר על ילדים אחרים

צמרת אביבי:  מה שהיה עד ה-7 באוקטובר זה עולם אוטופי ויפה שלא יהיה יותר

צמרת אביבי:  כל מקבלי ההחלטות צריכים להבין, כמו שהבחור המקסים הזה עכשיו דיבר, בריאות הנפש צריכה להיות על השולחן

צמרת אביבי:  זה כבר לא יכול להיות תפוח אדמה לוהט שאף אחד לא מטפל בו

צמרת אביבי:  הענף של החינוך המשלים זה לא רק סתם חוגים או פעולות הפוגתיות, זה באמת עושה מסאז' לנפש וללבבות של הילדים וזה מה שהם צריכים עכשיו

צמרת אביבי:  לא מרוץ אחרי בגרויות, ציונים ומיצ"בים

צמרת אביבי:  זה לא רלוונטי

צמרת אביבי:  אני מבקשת שבאמת תתקצבו את הפעילויות, דיברתי על זה עם אינה מקודם ואין כסף

צמרת אביבי:  עד עכשיו הם באו בהתנדבות, קישרתי בין כל המלונות לבין כל העצמאים שאני מייצגת - - -     

יוסף טייב: החברה למתנ"סים לא נמצאת שם?     

צמרת אביבי: לא

צמרת אביבי:  גם אין לנו שום שיתוף פעולה עם החברה למתנ"סים

צמרת אביבי:  מדובר פה על ענף עם קרוב לעשרת אלפים עצמאיים, מורים ומדריכים, שלא בא לידי חשבון

צמרת אביבי:  אתם רוצים לתת להם כסף שיישבו בבית? לא, האנשים האלה רוצים לבוא ולעבוד עם הילדים

צמרת אביבי:  יש לנו מה לתת

צמרת אביבי:  תתקצבו את זה בבקשה

צמרת אביבי:  קחו את זה לתשומת לבכם ובואו נעשה שיתוף פעולה

צמרת אביבי:  אני מבקשת

צמרת אביבי:  תודה

יוסף טייב: שלמה הלפרין, רשת שובו, בבקשה

שלמה פרלשטיין: שלום לכולם, לראות איך כולם דואגים לילדי ישראל באמת מכל הלב זה מחמם את הלב

שלמה פרלשטיין:  לנו יש רשת בתי ספר בכל הארץ שפרוסה ב-40 ערים ועם שיתוף פעולה עם עוד בתי ספר

שלמה פרלשטיין:  אנחנו כבר קיבלנו וקלטנו הרבה מאוד תלמידים שהתפנו לכל מיני מקומות בארץ, הגיעו עצמאית דרך בני משפחה, יש לנו הרבה ידידים שמכירים אותנו, גם חברי הכנסת סימון וסובה, שילדיו לומדים אצלנו בבתי הספר

יוסף טייב: אתה מדבר על ילדי מפונים שמשתלבים בתוך המסגרות שלכם

שלמה פרלשטיין: נכון

שלמה פרלשטיין:  אני חושב שזה המקום להציע שמשרד החינוך יוכל להשתמש בבתי הספר שלנו

שלמה פרלשטיין:  אנחנו גמישים מאוד

שלמה פרלשטיין:  עולי אוקראינה הגיעו אלינו, מאות תלמידים בכל הארץ, קיבלנו אותם, יש לנו גמישות גדולה במערכת החינוך שלנו, כולל אפשרות לקליטת מבנים יבילים עם תלמידים שיבואו, וגם עזרה למקומות שהתפנו לשם

שלמה פרלשטיין:  בים המלח הבאנו מורים לאיפה שהיו צריכים

שלמה פרלשטיין:  כל מקום שמנסה לבנות את עצמו – אם הלכו בבת אחת כקבוצה אז אולי לדאוג שהם יישארו ביחד, יש הרבה במקומות שהגיעו מפוזרים, אפשר להציע להם להשתמש בשירותים הקיימים שנמצאים ברוב הארץ

יוסף טייב: היום זה לא קורה בשטח?     

שלמה פרלשטיין: זה קורה בצורה עצמאית שאנשים מגיעים, זה לא קורה בצורה רשתית ולא קורה מטעם משרד החינוך

שלמה פרלשטיין:  הוא לא משתמש בשירותים האלו וגם כמעט לא משתמש בבתי ספר קיימים, פשוט מנסים להקים מחדש, להמציא את הגלגל

יוסף טייב: ממה שאני הבנתי מהשר ביטון – ואינה, אולי תוכלי לחדד את זה – אכן זה קורה

יוסף טייב:  לצורך העניין, היינו בסיור בירושלים, תלמידים אכן משתלבים, אני מדבר על רשתות, לא מדבר על מוסדות הפטור, זה עוד סיפור בפני עצמו, בתוך הרשתות יש הנחיה ברורה ממשרד החינוך לשלב, לקבל כמה שיותר תלמידים, מי שרוצה כמובן

יוסף טייב:  המון תלמידים לא רוצים להשתלב, מעדיפים להישאר בתוך המסגרות, עם החברים ובתוך בתי המלון, חלקם לא רוצים לצאת מהמלון

יוסף טייב:  אנחנו הגענו למלון של מפונים, השאלה הראשונה ששאלתי היא למה הילדים לא יוצאים החוצה, עוד לא הגעתי למלון והיה פיגוע 30 מטר מהמלון וקיבלתי את התשובה

אינה זלצמן: אמרת מדויק

אינה זלצמן:  מודל העבודה הוא לקלוט במרכזי יחד עם המלונות, בקהילה בבתי ספר שקיימים או במוסדות שאנחנו מקימים בנפרד, מרכזים שמקימים בנפרד בכל מקום

אינה זלצמן:  כמו שאמר השר, המקום שלנו זה לשמוע את הקהילה, לראות מה הם רוצים, כי יש כאלה שלא רוצים לצאת, יש כאלו שרוצים לצאת ואנחנו ממש תופרים חליפה לכל מקום ומקום

אינה זלצמן:  קבענו עכשיו לבדוק ולראות את הדברים בעקבות המפגש כאן

יוסף טייב: אני אגיד לך, שלמה, שמהנתונים שקיבלתי עוד היום בבוקר, אם אני לא טועה, רשת החינוך העצמאי קיבלה כ-1,200 תלמידים, רשת בני יוסף מספר מאוד דומה לזה

יוסף טייב:  זאת אומרת שכן משתמשים ברשתות הקיימות

שלמה פרלשטיין: אנחנו לא מיועדים עבור חרדים

שלמה פרלשטיין:  בתי הספר שלנו קולטים ילדים ממשפחות לא דתיות

שלמה פרלשטיין:  הבנות של יבגני סובה למשל לומדות אצלנו

שלמה פרלשטיין:  חה"כ סימון שולח ידידים כל הזמן

שלמה פרלשטיין:  זה לא מיועד לחרדים

שלמה פרלשטיין:  זו עוד אופציה למשפחות מסורתיות או שרוצות מסגרת שיש לה מעטפת כמו משרד החינוך אבל עם קצת יותר יהדות

שלמה פרלשטיין:  אבל יש פה נקודה חשובה, הסעות

שלמה פרלשטיין:  פנו אלינו בהרבה מקומות שרצו לבוא אבל לא היו להם הסעות, אז השאלה האם יש אופציה להתארגן על דבר כזה למקומות ששולחים, אנשים שרוצים כן לבוא לבתי ספר כאלו אבל אין להם איך להגיע

אינה זלצמן: במקומות שצריך הסעות השר ממש הנחה שלא תהיה בעיה ואכן יוצאות הרבה הסעות למקומות שהילדים נקלטים בהם, אנחנו נבדוק את העניין

יוסף טייב: אבל כל עוד זה באותה עיר, נכון?     

אינה זלצמן: לא

אינה זלצמן:  למשל, מאילת אנחנו מסיעים לקיבוצים ליד, לאו דווקא בתוך אותה עיר, זה תלוי לאן הם נוסעים

יוסף טייב: קודם כל, הוועדות מודות לשר החינוך השר יואב קיש והשר במשרד החינוך על השתתפות ומודה ליתר המשתתפים בדיון

יוסף טייב:  הוועדות מזדהות עם כל המפונים, במיוחד עם הילדים, מדובר על ילדים שעברו טראומה קשה ויש להתייחס ללימודים כדרך, או לפחות דרך אחת, להתמודד עם הטראומה הזאת כדי להחזירם לשגרה אך לא פחות חשובה ההתייחסות הרגשית שאנחנו צריכים לתת לילדים האלה, ולכן על המשרד לתת יותר תשומת לב לטיפול ולצרכים הרגשיים והפסיכולוגיים של התלמידים

יוסף טייב:      הוועדות מברכות את משרד החינוך שנותן חינוך לילדי המפונים במקומות הפינוי

יוסף טייב:  יש רצון טוב של המשרד לטפל בכל הבעיות, יש מקומות שזה עובד טוב ומקומות שזה עובד פחות טוב, שם על המשרד להשתפר

יוסף טייב:  הוועדה מוצאת שיש חוסר ניהול של אירוע הפינוי

יוסף טייב:  בתחילה מפונים של ישוב אחד פוזרו במספר רשויות במקומות שונים

יוסף טייב:  דעתי היא, ואני חושב גם של שאר חברי הוועדה, שזה לא נכון ועכשיו יש מקום לחלוקה מחדש של אותם מפונים

יוסף טייב:  כל ישוב יש לפנות לישוב קולט אחד, שייתן מענה גם בפן החינוכי אבל גם בפן של הרווחה

יוסף טייב:  על משרדי הממשלה לתת מענה הולם, ישיר וטוב יותר

יוסף טייב:      הוועדות מציעות למשרד החינוך לדאוג לכך שהרשויות המקומיות ובתי המלון יענו על הצרכים של המפונים ולאפשר להקים בהם מערך חינוכי

יוסף טייב:  הוועדות קוראות לתת יותר תשומת לב לילדים שאכן רוצים להשתלב הן בחינוך החרדי והן בחינוך המיוחד והן בחינוך של חמ"ד, ממלכתי-דתי ועוד

יוסף טייב:  לא כולם מקבלים את הפתרונות הראויים לכך

יוסף טייב:       הוועדות מבקשות ממשרד החינוך לתת פתרונות גם למגזר הבדואי

יוסף טייב:  הוועדות קוראות למשרד החינוך להכין תוכנית לחזרה לשגרה במקומות שאכן יהיה אפשר לחזור ללימודים

יוסף טייב:  כבר היום יש לאפשר לעשות זאת, כמובן בתיאום עם המשפחות ועם המחלקות, העיריות המקומיות ופיקוד העורף כמובן

יוסף טייב:  הוועדות קוראת לשתף גורמים נוספים, כמו קק"ל וכדו', להגביר את החינוך הבלתי פורמלי, לשלב את החברה למתנ"סים ואת הנושא של התל"ן כדי להביא - - -     

צמרת אביבי: תל"ן וגפ"ן

יוסף טייב: כן, כמובן

יוסף טייב:  לתת מענה טוב יותר והולם יותר לתלמידים

יוסף טייב:  יש נושא אחד שלא נתנו עליו את הדגש מספיק, הנושא של הגנים ומעונות היום

מור דקל: אתה אומר דברים כל כך נכונים וזה חלק מכול האירוע הזה

יוסף טייב: אני מסכם

קריאה: אנחנו, בגנים הפרטיים, באים להציע עזרה ולא שומעים אותנו

יוסף טייב: חברים, אני מסכם

יוסף טייב:  שמעתי את הגנים הפרטיים, אני שומע גם מאחורי הקלעים והם גם נשמעו פה בוועדה

יוסף טייב:  כרגע אנחנו מדברים על ילדי המפונים

יוסף טייב:  השר היה ברור

יוסף טייב:  ילדי המפונים יקבלו ואם אכן יצטרכו לפתוח מסגרות נוספות המסגרת הנוספות ייפתחו

יוסף טייב:  לגבי התלמידים המתפנים מרצון, אנחנו נכנס ועדה על הנושא הזה במיוחד וגם על הנושא של התיכון

יוסף טייב:  אני רוצה לקבל את התשובות של המשרד, גם לגבי המצב של הגנים הפרטיים, איפה הם נמצאים היום בתוך המתווה הרחב הזה, גם לנושא של השיפוי וגם לנושא של אותם ילדים שמתפנים ורוצים להיכנס והמענה שהגנים הפרטיים יכולים לתת בנושא, עם משרד האוצר, משרד החינוך ועם שאר משרדי הממשלה

יוסף טייב:      אני רוצה לסכם ולהגיד שההתרשמות שלי היא שבנושא המפונים, אם זה מעונות, אם זה גנים ואם זה יסודי, זה עובד

יוסף טייב:  יש אתגרים גדולים, בגדול זה עובד

יוסף טייב:  הנושא של חטיבת הביניים והתיכון, גם מההתרשמות שלי בשטח, כאוס אמיתי

יוסף טייב:  אנחנו צריכים לחשוב פה ולראות איך אנחנו נותנים מענה הולם לתיכון

יוסף טייב:  אני הסתובבתי בהמון בתי מלון ואני חושב ששאר הח"כים שהיו פה וראשי הוועדות יכולים להגיד שנושא התיכון הוא מורכב

יוסף טייב:  אני מודע לכך

יוסף טייב:  גם הנושא של הבחינות

אינה זלצמן: מורכב אבל לא כאוס, בבקשה

יוסף טייב: התרשמות שלי

יוסף טייב:  אני רוצה גם לומר, ההתייחסות שהייתה פה בוועדה בנושא הגנים, בנושא המעונות ובנושא היסודי, הייתה התייחסות הולמת וטובה

יוסף טייב:  יכולת לשמוע גם מאותו תלמיד שעלה פה בזום

יוסף טייב:  בסוף נושא התיכון מורכב יותר ולכן האתגר הוא גדול יותר

יוסף טייב:  שימו על זה דגש, אני באמת מבקש מכם

יוסף טייב:  אנחנו נמשיך להסתובב בשטח אבל נושא התיכון הוא נושא קריטי

יוסף טייב:  הילדים האלה בסוף זה או להצלחה או לנוער בסיכון ואנחנו פה נמצאים בצומת הזה וכמה שנשקיע לשם יותר התוצאה תהיה טובה יותר

מור דקל: אבל, כבוד היו"ר, בנושא של הגיל הרך זה לא רק התלמידים

מור דקל:  כשמדובר בתינוק, בסוף יש גם את ההורים שצריך לטפל בהם במקום, אותם אי אפשר להעביר החוצה ויש הרבה אתגרים גם במקום הזה

יוסף טייב: אמרתי מעונות וגנים

מור דקל: אבל גם בתוך אזורי המפונים, אי אפשר להתעלם מזה

יוסף טייב: אמרתי, נכנס על זה דיון

מור דקל: אגב, אפשר לקחת את הנוער שהולך לשבת חודשים בתוך המלון ולחנך אותו ולתת לו אפילו כלים כדי לעבוד אחר הצהריים עם הילדים בתוך המלון ואז אתה גם נותן להם איזה אופק ועוד איזו תעסוקה

יוסף טייב: גם אפשרות

יוסף טייב:  נכנס ועדה במיוחד על הסיפור של המעונות והגנים

לפניות הציבור):  היה חסר לי בדיון – אני מאוד שמח שהמשנה למנכ"ל, האחראית על הפדגוגיה במשרד הגיעה, אבל אחת הבעיות המרכזיות זה הנושא של כוח ההוראה – פארס או מישהו מהמערכת הפיזית כי הנושא המבני הוא קריטי מאוד

לפניות הציבור):  זה עלה פה

לפניות הציבור):  השר התחיל ואמר לי הכל בסדר ושמענו בסופו של דבר שהכל לא כל כך בסדר, כמו הדוגמה הקלאסית שהעלית בהתחלה שראש עיריית הרצליה אמר לך: אין לי כסף

לפניות הציבור):  אם הוא לא אמור להיות הכתובת מישהו צריך להיות הכתובת

לפניות הציבור):  הנושא הפיזי חייב לבוא לידי ניהול

לפניות הציבור):       אני לא אומר שאין פתרונות, יש במקומות מסוימים פתרונות יותר טובים, יש פתרונות פחות טובים, מישהו צריך לנהל את המערך הפיזי מול החשכ"ל, שמנהל את המערך הפיזי של המפונים

לפניות הציבור):  למפונים יש פתרון כמפונים, למערכת החינוך שלהם צריך להיות פתרון ברמה הממשלתית בצורה מוסדרת ומסודרת וצריך לשים דגש על זה

לפניות הציבור):  את לא הכתובת לזה, המערך הפיזי צריך להיות הכתובת לזה

לפניות הציבור):  מכאן הפניה למשרד החינוך, למערך הפיזי, לטפל בעניין הזה

אינה זלצמן: עדיין אני חייבת להגיד שלהקים מוסדות חינוך יש מאין בזמן כל כך קצר – צריך לתת לו קרדיט

לפניות הציבור): אף אחד לא בא לזלזל

לפניות הציבור):  אמרתי, את אנשי המדינה אנחנו רואים שם

לפניות הציבור):  יש משהו במוטת השליטה של הניהול, בסוף היא צריכה שתהיה לה כתובת במשרד החינוך לגורם שאומר לה: אלה הפתרונות הפיזיים, פה יש למועצה אזורית שלך תקציב בלתי מוגבל לנושא שכירות, זה בסדר גמור, פה יש לעירייה הקולטת תקציב, זה בסדר גמור

לפניות הציבור):  מישהו צריך לנהל ולתת לה תשובות ברורות

לפניות הציבור):  היא לא צריכה להיות זאת שמתחננת לתרומות, תעשה לי טובה, אדוני ראש העיר, תן לי חדר

לפניות הציבור):  זה לא אמור להיות כך

לזכויות הילד): קודם כל אני רוצה להודות לחבריי בשתי הוועדות

לזכויות הילד):  אני חושב שהישיבה היום הראתה שמשרד החינוך מתפקד ואם האופוזיציה פרגנה לשר יואב קיש ולחיים ביטון זה אומר הרבה

לזכויות הילד):  אני כן רוצה לפרגן לשני השרים על עבודה משותפת, נכונה, טובה

לזכויות הילד):  יש בעיות, יש מה לשפר, זה ברור, בשביל זה עשינו את הישיבה היום

לזכויות הילד):  אין ספק שיש נושאים נוספים שצריך לטפל בהם, הנושא של המעונות, הגיל הרך ותלמידי התיכון, אבל אנחנו לא יכולים להקיף את הכל

לזכויות הילד):  בסופו של דבר אני חושב שהמטרה של כולנו היא לחזור לשגרה וכמה שיותר מהר, ואת זה צריך להתחיל מעכשיו

לזכויות הילד):  תודה רבה

יוסף טייב: במצגת ראינו נתונים טובים מאוד של מספר הכיתות, פחות של מספר התלמידים

יוסף טייב:  אני באמת מבקש שתעבירו לוועדה נתונים מדויקים יותר – לא צריך נתונים חדשים, מה שיש אצלכם – של מספר התלמידים ונתונים נוספים כדי שנוכל להחכים

יוסף טייב:  תודה רבה, הישיבה נעולה